جیاوازیی نێوان پێداچوونەوەکانی «زەیتوون» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «زەیتوون»\nوەک پێداچوونەوەی ٢٠:٤٢، ٧ی حوزەیرانی ٢٠١١\n١٬٣٨٥ بایت زیاد کرا ، ٩ years ago\nوەک پێداچوونەوەی ١٣:٥٣، ٧ی حوزەیرانی ٢٠١١ (دەستکاری)\nوەک پێداچوونەوەی ٢٠:٤٢، ٧ی حوزەیرانی ٢٠١١ (دەستکاری) (پووچەڵکردنەوە)\n[[پەڕگە:Olivesfromjordan.jpg|چەپ|200px|وێنۆک|وێنەی جۆرێک لە زەیتون لە وڵاتی ئەردەن]]\n[[زه‌یتون]]'''زەیتون''' دارێکی هه‌میشه سه‌وزی به‌رداری ته‌مه‌ن درێژه.به‌رزی داره‌که‌ی له 15 مه‌تر تێناپه‌رێ.به‌ره‌که‌ی ره‌نگیڕه‌نگی (([[سه‌وز]]-[[ره‌ش]]-[[مۆر]]))ه.حه‌ز له بنار شاخ و که‌نارده‌ریاکانکه‌نار ده‌کاده‌ریاکان ده‌کات.\nنیشتمانی بنه‌ره‌تی زه‌یتون (([[سوریا]] –[[فه‌له‌ستین]]- [[ئوردن]] – [[لبنان]]))ه .هه‌روه‌ها حه‌وزی [[ده‌ریای سپی ناوه‌راست]].\n== مێژووی ==\n[[مرۆڤ]] زۆر له‌مێژه زه‌یتونی ناسیوه‌وناسیوه به‌و کاریبه‌کاری هێناوه‌هێناوە ..له،له به‌شی زۆری ئایینه پیرۆزه‌کان ناوی هاتووه.یۆنانیه کۆنه‌کان له زۆرله‌زۆر له هۆنراوه کانیان ناوییان هێناوه. وه‌ک دیاری پێشکه‌ش به شاهه‌کانشایەکان وپاله‌وانانیو شه‌ریانپاڵه‌وانانی شه‌ڕیان کردووه. له باخی دێرێک له شاری قودس دار زه‌یتونێک تا ئێستا ماوه ته‌مه‌نی 2000 سالساڵ پتره.\n== به‌شه به‌سووده‌وکانی ==\n*شله‌رۆنی زه‌یتون ((زیت الزیتون))\n== به‌های ئابووری ==\nداری [[زه‌یتون]] دارێکی به‌سووده له هه‌ردوو بواره‌کانی ئابووری و [[ژینگه]]. به‌ری زه‌یتون خۆراکێکی به‌له‌زه‌ته بۆ [[مرۆڤ]] به جۆرێک له زۆر خوارده‌مه‌نی جۆراو جۆرجۆراوجۆر و چێشت و زه‌لاته‌زه‌ڵاته به‌کاری ده‌هێنێت.\nبه‌رهه‌می زه‌یتون 95%ی له حه‌وزی [[ده‌ریای سپی ناوه‌راست]] به‌رهه‌م ده‌هێندرێت.به‌جورێکبه‌جۆرێک ده‌وله‌تیده‌وڵه‌تی [[ئیسپانیا]] به یه‌که‌م ده‌وله‌ت ده‌ژمێردرێت که به‌رهه‌مه‌که‌ی ده‌گاته 17317000 تۆن...به‌لام له باره‌ی به‌رهه‌م هێنانیبه‌رهه‌مهێنانی شله [[رۆنی زه‌یتون]] ده‌وله‌تیده‌وڵه‌تی [[ئیتالیائیتاڵیا]] به ڕیزبه‌ندی یه‌که‌م دێت که به‌رهه‌مه‌که‌ی ده‌گاته 33ملیۆن33 ملیۆن گالۆن.\n== به‌های ته‌ندورستی ==\n[[sq:Pema e ullirit]]\nوەرگیراو لە «https://ckb.wikipedia.org/wiki/تایبەت:MobileDiff/65071»


نەبەز جەلال18/5/2018 735 جار بینراوە\nلە هیچەوە ، بۆ کارەکتەری سیاسی.!\nبێگومان گەر کەسێک لە هیچەوە وەک ناوەرۆک پووچ یان بەتاڵ و بۆش بووبێت لە بوونی پیشەیی و توانای کەسی و خۆیییەوە وەک ئەزموون یان ئاوەز لەزانست و پسپۆری ، بەهۆکاری ئەرکێکی قەدەر یان ڕێکەوتی دروستبونی بۆشاییەکی سیاسی هاتبێت وکەوتبێتە نێو گۆڕەپانی گەرمی سیاسییەوە ، چانس و بەرکەوتی بەخت ، کردبێتی بە ژمارەی گەورە یان بە بەدەستهێنان و دەسگیرکردنی بە ڕێژەیەک لە ژمارەو کۆدە نهێنیەکانی جووڵەی سیاسی یار و نەیاری کوتلەو گروپ و ستافی کەوتبێتە چنگ ،پێی بووبێت بەجۆرێک لە کارەکتەری زەق و شەڕانگێز لە بەرامبەر سەرانی سەرەوەو کەوتبێتە بەر دیارو دییەی بەرچاوان بە گەورەتر لە فۆرم و گەورەیی هەموو پێوەرەکانی خۆیی ئاشناکرابێت ،بەچواردەورێکی سواغ دراوو هەڵچنراو بەڕووداوی درۆیینەی گرنگ بۆ ململانێ وساتی بەکاربردنی ئاوەزی تینوی خەڵکی هەژارو چاوەنواڕ بۆ دژایەتی کردنی دەسەڵاتێک کە زۆرینەی هاوکێشەکان لای بۆتە مۆتەکەو ستەم بۆ ڕووبەڕووبوونەوە.\nهەر بۆیە دەبێتە کەسێکی قێزەونی چەرم کەوش و ڕوو شەرمەزارو لارە مل، لەبەردەم کۆد و نهێنی بەدەستەکانی دەستی سەرو خۆیی ، شێوازی وێناکردنێکی درۆینەو پیشاندانی سیمای شێری گۆڕەپانی زۆریینەی نەزانراو و نەبیستراو، لە دۆخە شاردراوەو پەردەپۆشەکەی تێیدا بەردەوام رۆح مردویەکی جەستە سیاسییە بۆ زەمەنێک کە مێژوو لە خۆیدا دووبارە دەکاتەوە لە شێوازی ڕابووردووی خەبات و گەمەی سیاسی ناوچەکەی تێیدا هیچ لە دەستی خۆماندا نییە بۆ بەردەوامی.!\nسەرنجێکی ڕاستی کوورت : گەر سەیرێکی وردی سیاسیە کۆنەکان بکەین دەزانین کە زۆرینەی ئەمانە جگە لە لاسیپاڵ و هەڵواسراوو ئەکتەر هیچی تر نەبوون لە خەباتدا .\nبەدڵنیایی لە داهاتودا ئەمانەش دەبینینەوە کە جگە لە دەمەوەر و دەڵاڵی کۆمەڵایەتی و دینی و سیاسی شێواو هیچ شتێکی تر نەبوون و نین، کە جگە لە شێوازی بەدڕەوشتی و سود وەرگرتن لە بەکارهێنانی کاڵفامی و دڵسافی کورد بۆ دەستهێنانی بەرژەوەندی کەسی وبنەماڵەیی و خۆژیاندنی خۆیان لەگروپ و تاقمی سەرکەوتودا بۆ دەستکەوت .\nئەم لێکدانەوەی دیدو سەرنج و گەڕانەوەیەشمان بۆ ڕابوردوو شوبهاندنی ئەوسای شۆڕش و ئێستا ، ئەوەمان بۆ دەردەخات کە بەڕاستی هێشتا زەمەن و کاتی گونجاوو ڕاستەقینە نییە بۆ دروستبوون و گەشەی ئاوەزو پێشکەوتنی خوود لەنێو جەستەی ڕاستەقینەی خەبات و سیاسەت بۆ خزمەتکردنی گەل و ئامانجەکانی بێ بەرژەوەندی و فوو تێکردنی لاوەکی لە دەرەوەو ناوەوەی کوردستان بۆ سەرکەوتن و پێشکەوتن کە شایستەبن بۆ تێکۆشانی گەلی کورد.!


Добавление элементов образует | پەیامی مەسعود بارزانی بۆ یەکێتی قوتابیانی کوردستان و یەکێتیی لاوانی دیموکراتی کوردستان\nبە ناوی خودای بەخشندە و میهرەبان بە بۆنەی شەست و حەوت ساڵەی دامەزراندنی #یەکێتیی قوتابیانی کوردستان# و #یەکێتیی لاوانی دیموکراتی کوردستان#، گەرمترین پیرۆزبایی ئاراستەی لاوان و قوتابیانی خۆشەویستی کوردستان دەکەم و هیوای سەرکەوتن و داهاتوویەکی گەشیان بۆ دەخوازم. لاوان و قوتابیان، لە سەرەتای دامەزراندنی رێکخراوەکەیانەوە تا ئێستا، ڕۆڵیکی گرینگ و بەرچاویان لەکاری مەدەنی و ڕێکخراوەییدا گێڕاوە و جگە لەوەی قوتابخانەی پێگەیاندنی سەرکردەی بە توانا و ڕۆڵەی هۆشیار و هەڵکەوتوو بوونە، وەک پێشمەرگەش، بەشدارییەکی کاریگەریان لە بزاڤی ڕزگاریخوازانەی گەلەکەماندا کردووە و لەو ڕێگەیەدا قوربانی و شەهیدیشیان بەخشیوە. قوتابیان و لاوان، لە قۆناخە جیاجیاکاندا، خزمەتی گەل و وڵاتیان کردووە و ڕوحی بەرگری و بڕوابەخۆبوونیان لەناو لاوانی گەلەکەمان پاراستووە، ئێستا و داهاتوویش، ئەو چاوەڕوانییە لە قوتابیان و لاوانی خۆشەویست هەیە کە پارێزەری بەها بەرزەکانی میللەتەکەمان بن و بە ورەیەکی بەرز و چاوکراوەیی زیاتر، کەڵک لە ئامرازە نوێیەکانی پەروەردە و فێرکردن وەربگرن و خۆیان بە زانست و زانیاری دەوڵەمەند بکەن و کادیری هۆشیار و بەتوانا بۆ خزمەتکردنی بەرژەوەندییەکانی خەڵکی کوردستان پەروەردە بکەن. دووبارە پیرۆزباییتان لێ دەکەم و هیوای سەرکەوتنی زیاترتان بۆ دەخوازم. #مەسعود بارزانی# #17-02-2020#


بەیاننامەی یەكێتی جیهانی زانایانی مسوڵمان بەبۆنەی هاتنی مانگی رەمەزانەوە. | سایتی فەرمی پرۆفیسۆر د. عەلی قەرەداغی\nژمارەی سەردان : 913\nئوممەتی ئیسلامی بەوپەڕی خۆشیەوە پێشوازی لە مانگی رەمەزان دەكات بۆئەوەی لەم سەرچاوە پاكەوە خواپەرستی و تەقوا وەربگرێت و بیكاتە هۆكاری بەرزكردنەوەی رۆح و عەقڵا و پاككردنەوەی دەرون و ئەندامەكانی، لەو تاوانانەی كە لە ساڵی رابردوودا توشی بووە، بۆئەوەی ئەم مانگە بكاتە سەرەتای هەڵسانەوەو گەشەپێدان، چونكە لە قورئاندا و لە مێژووشدا ئەم مانگە مانگی سەركەوتنە گەورەكان بووە [شَهْرُ رَمَضَانَ الَّذِيَ أُنزِلَ فِيهِ الْقُرْيَ‌نُ هُدًي لِّلنَّاسِ ؤبَيِّنَاتٍ مِّنَ الْهُدَي ؤالْفُرْقَانِ].\nیەكێتی جیهانی زانایانی مسوڵمان كە ژمارەیەكی زۆر لە زانایانی بەرچاو ئەندامن تیایدا، وا دەبینێ لە ئێستادا حاڵی ئەم ئوممەتە لەوپەڕی پەرتەوازەیی و زاڵا بوونی دوژمن و برسیەتی و نەبوونی و دەركردن و سزا و زیندانی و كوشتندا یە، هەروەك لە سوریا و میسر و عێراق و .. دەبینرێت، هەروەها ئەوەش كە لە فەڵەستین و غەززە و بەرەی رۆژئاوا جولەكەكان دەیكەن بە مسوڵمانان، بەڵام لەگەڵا هەموو ئەم بەڵاو ناڕەحەتیانەشدا، یەكێتی جیهانی زانایان دواڕۆژێكی پرشنگدار دەبینن، [فَإِنَّ مَعَ الْعُسْڕ یُسْرًا]، چونكە هەرچەند تاریكی بەردەوام بێت بەڵام لە دوایەوە بەرەبەیانێكی روناك هەیە، ئەمە سوننەتی خوایە ،رەمەزانیش مانگی سەركەوتن بووە لە مێژوودا، لێرەوە یەكێتیەكەمان ئەم مانگە بە هەل دەزانێت كە داوا لە مسوڵمانان بكات كە نزای خێر بكەن بۆ مسوڵمانان لە میسر و سوریاو میانمار و …هتد، بۆئەوەی ئەم مانگە بكاتە مانگی رزگاری و سەركەوتن بەسەر ستەمكاران و ژیانیان بگۆڕێت بۆ باشترین حاڵەت.\nیەكێتی جیهانی زانایانی مسوڵمان پیرۆزبایی خۆی لە هەموو مسوڵمانان دەكات بە هەموو گەل و سەركردە و زانا و رۆشنبیر و گشت پێكهاتەكانی، داوا لە خوای گەورە دەكات كە لێمان قبوڵا بكات و رێنماییمان بكات بۆ كاری چاكە و بەباشترین شێوە رۆزیمان بدات و یارمەتیمان بدات بۆ كردنی زۆرترین عیبادەت و ئەمەش ببێتە مایەی سڕینەوەی تاوانەكانمان و بمانگێڕێت لەو كەسانەی كە لە ئاگری دۆزەخ پەنایان دەدات و سەركەوتوو و سەرفرازی رۆژی دوایی دەبن.\nبا هەموومان كار بەم ئایەتە بكەین كە دەفەرموێت [ۆژَكِّرْ فَإِنَّ الژِّكْرَی تَنفَعُ الْمُۆْمِنِینَ] ئێمە لێرەوە داوا لە هەموو ئوممەتی ئیسلامی دەكەین بە گەل و سەركردەكانیەوە كە هەنگاو بنێن بەرەو هەرشتێك كە لە خوا نزیكیان دەكاتەوە و هەموو ئەو شتانەی كە دەبنە مایەی بەهێزكردنی گیانی هاوكاری و زیاتر بڵاوكردنەوەی سۆز و بەزەیی ئەویش لە رێگەی:\n11- چەند هێندەكردنی كاری چاكە و زۆركردنی عیبادەت و هاوكاری هەژاران و بەجێ گەیاندنی پەیوەندی خزمایەتی و گەیاندنی هاوكاری بە پەلە بۆ لێقەوماوان و ئاوارەكان و سوربوون لەسەر نزاكردن كە خوای گەورە باری ئەم گەلە مسوڵمانانە چاك بكات لە رێگەی چاكبوونی دەسەڵاتدارەكانیەوە.\n22- پابەندبوون بە بەها گەورەكانی ئیسلامەوە بەتایبەتیش لێبوردەیی و ناتوندوتیژی و وازهێنان لە توندوتیژی و رێزگرتنی بەرامبەر و دوورخستنەوەی مزگەوت لە ململانێی سیاسی و پاراستنی شكۆو هەیبەتی وەك هۆكارێك بۆ لەخۆگرتنی هەموولایەك بەبێ جیاوازی.\n33- سوربوون لەسەر تەوبەكردن و پاككردنەوەی دڵا و دەروون و هەوڵدان بۆ خۆشكردنی پەیوەندی هەموو پێكهاتەكانی كۆمەڵگە لەگەڵا یەكتردا. بۆئەوەی ئەم مانگە سەرەتایەك بێت بۆ یەكبوون و گەشەكردن و چەسپاندنی ئاشتی.\n44- داوا دەكەین لە سەركردەكان و گەلانی مسوڵمان كە پشتیوانی لە مافی گەلە ستەمدیدەكان بكەن و بەرەو رووی داگیركەران بوەستنەوە لە فەڵەستینەوە هەتا پێویستیەكانی تریش هەروەها داوا لە مسوڵمانان دەكەین كە ئەم مانگە بكەنە هەلێك بۆ زیاتر تێكەڵاو بوون لەگەڵا گەلانی تر و دەرخستنی جوانیەكانی ئیسلام بۆیان.\nداوا لە خوای گەورە دەكەین كە مسوڵمانان سەركەوتوو بكات بۆ گرتنی رۆژووی رەمەزان و ئەنجامدانی باشترین عیبادەت وچاكە تیایدا و ئەم مانگە بكاتە مانگی سەركەوتن و گەشەكردن و ئاوەدانی و گەڕانەوەی سەربەرزی بۆ مسوڵمانان، بۆئەوەی زەوی بكەنە لانكەی پێكەوە ژیان و خۆشگوزەرانی.\n[شَهْرُ رَمَضَانَ الَّذِيَ أُنزِلَ فِيهِ الْقُرْيَ‌نُ هُدًي لِّلنَّاسِ ؤبَيِّنَاتٍ مِّنَ الْهُدَي ؤالْفُرْقَانِ] وا‌خر دعوانا أن الحمد لله رب العالمين\n1ی رەمەزان 1438\nدكتۆر یوسف قەرزاوی\nسەرۆكی یەكێتی جیهانی زانایانی مسوڵمان


ڕەهەندە شاراوەکانی ڕووداوی عەفرین و غەوتەی رۆژهەڵاتی سووریا - Mehr News Agency\n1 adarê 2018 - 08:49\nNews Code 17219\nئاژانسی هەواڵی مێهر، بەشی نێودەوڵەتی – مەسعوود ئەسەدوڵڵاهی: لە حەوتەکانی ڕابردوودا هەلومەرجی ئەمنیی دوو ناوچەی عەفرین لە پارێزگای حەلەب لە باکووری رۆژئاوای سووریا و غەوتەی رۆژهەڵاتی لە پارێزگای ڕیفی دیمەشق ڕەوتێکی قەیراناویی بە خۆوە گرتووە؛ هەلومەرجێک کە پێویستی بە شرۆڤە و لێکدانەوەی ڕەهەند و گۆشەگەلی جۆراوجۆر هەیە:\nهێرشی سوپای تورکیا بۆ سەر شاری عەفرین لە باکووری رۆژئاوای حەلەب لە ٣٠ی بەفرانباری ئەمساڵ و دۆخی پارێزگای حەلەب و پارێزگای دراوسێی، واتە ئەدلەب بە تایبەت پاش شکستی گرووپی تیرۆریستیی داعش لە رۆژهەڵاتی سووریا و تێکشکانی خەلافەتی ئەو گرووپە لە مانگەکانی ڕابردوو لەو وڵاتەدا و پاشان هێرشی هێزە تەکفیرییە بە جێ ماوەکان بۆ سەر غەوتەی رۆژهەڵاتی و لەوێوە کردنە ئامانجی دیمەشق، بووە هۆی تەشەنەسەندنی دۆخی ئارام بووەی سووریا.\nلە دوای تەشەنەسەندنی پێکدادانی گرووپگەلی تیرۆریستی لە غەوتەی رۆژهەڵاتی دیمەشق لە گەڵ سوپای سووریا و پێکانی ناوچەگەلی نیشتەجێتیی پایتەختی سووریا بە مووشەک و خومپارە لە لایەن ئەو گرووپە و کوژران و برینداربوونی خەڵکی سڤیلی سووریا، سوپای ئەو وڵاتە بۆ بێدەنگ کردنی ئاگری تیرۆریستان، دەستی داوەتە ئۆپەراسیۆنێکی بەربڵاو لە هاوێری دیمەشقدا.\nئۆپەراسیۆنی سوپای سووریا لە غەوتەی رۆژهەڵاتی زیانی زۆری گەیاندە گرووپە تیرۆریستییەکانی ناوچە و بەو پێیە رۆژئاوا دەستی دایە شەڕێکی بەربڵاوی ڕۆحی، بانگەشەیی و میدیایی لە دژی دەوڵەتی دیمەشق.\nئەنجومەنی ئاسایشی ڕێکخراوی نەتەوە یەکگرتووەکان دانیشتنگەلێکی بەربڵاوی بۆ جێگر کردنی ئاگربڕ لە غەوتەی رۆژهەڵاتی بەڕێوە بردووە، لە کاتێکدا بۆ زیاتر لە مانگێک دەچێت کە ئۆپەراسیۆنی دەستدرێژکارانەی سوپای تورکیا لە دژی ناوچەی کوردنشینی عەفرین لە باکووری رۆژئاوای سووریا ئەنجام دەدرێت، بەڵام جیهانی رۆژئاوا و حەرەب هەمبەر بە کۆمەڵکوژیی خەڵکی سڤیلی کورد بێدەنگیان گرتۆتە بەر و هیچ هەڵوێستێک لە لایەن ئەنجومەنی ئاسایشەوە لەوبارەدا نابیندرێ. ئەو هەڵوێست هەڵاواردنەیی و دوو بەرەکییە لە خۆیدا جێی سەرنج و لێکدانەوەیە.\nخاڵی بەرچاو لێرەدا ئەوەیە کە هێزەکانی ئێرانی و هاوپەیمانانی وەک حزبوڵڵای لوبنان، فاتمیون، حەیدەریون، زەینەبیون و ... هیچ بەشداریەکیان لە پێکدادانەکانی ئێستای غەوتەی رۆژهەڵاتیدا نییە و ئەو ئۆپەراسیۆنە تەنیا لە لایەن هێزی زەوینی و ئاسمانیی سوپای سووریا و بە پاڵپشتیی ڕووسەکان ئەنجام دەبرێت.\nهێرشی سوپای تورکیا بۆ سەر عەفرین و هەڵوێستی ئەمریکا و ڕووسیا\nهەر لە سەرەتای دەستدرێژیی سەربازی سوپای تورکیا بۆ سەر ناوچەی عەفرین، گرووپگەلی چەکداری کورد داوای یارمەتی و پاڵپشتیان لە ئەمریکا کرد، بەڵام واشنتۆن نە تەنیا پاڵپشتیی لە کوردەکان نەکرد، بەڵکوو ڕاشکاوانە ڕایگەیاند کە ناوچەی عەفرین لە یەکەمایەتیی ئۆپەراسیۆنی سوپای ئەو وڵاتەدا نییە.\nئەو هەڵوێستەی ئەمریکا نیشانی دا کە ئەو وڵاتە چرا سەوزی بە سوپای تورکیا بۆ هێرش کردنە سەر عەفرین چرا سەوزی نیشان داوە و ئەوی ئەمریکا لە سووریادا پەیجووریەتی، داگیرکردنی ناوچەی رۆژهەڵاتی فوراتە و پاڵپشتیی واشنتۆن لە کوردەکان تەنیا بە مەبەستی سیاسی بووە.\nئەگەر ئەمریکا بە ڕاستی پاڵپشتی کوردەکانە، دەبێ لە هەر شوێنێکی خاکی سووریادایە بەرگرییان لێ بکات، نە ئەوەی کە چاوپۆشی لە ناوچەیەکی گرینگی وەک عەفرین بکات.\nمسکۆش هەڵوێستێکی گوماناوی و پڕململانێی هەمبەر بە هێرشی تورکیا بۆ سەر عەفرین گرتۆتە بەر و چەند رۆژ بەر لە دەسپێکی دەستدرێژکاریی سوپای تورکیا بۆ سەر ئەو ناوچەیە، ڕووسەکان ڕاوێژکارانی سەربازیی خۆیان لە ناوچەی عەفرین کشاندەوە و هیچ کاردانەوەیەکیان بە هێرشی تورکیا بۆ سەر عەفرین نیشان نەدا.\nهەڵبەت دەنگۆگەلێکی میدیایی لە ئارا دایە کە مسکۆ و ئەنقەرە بە نهێنی پێکەوە ڕێککەوتوون کە تورکیا بە دراێژایی سنوورەکانی لە ناوچەی عەفرین تا ١٠ کیلۆمەتر لە خاکی سووریا داگیر بکات.\nتورکیا ئەو هێڵەی بە پشتوێنەی ئەمنی خۆی وێنا کردووە و بە بیانووی پێشگری لە هێرشی شەڕڤانانی کورد بۆ ناو خاکی وڵاتەکەی، هەوڵی داگیرکردنی عەفرین دەدا. بەڵام ئامانجی تورکیا بە ڕێککەوتنی نەنووسراوەی لە گەڵ ڕووسیا ناوەسێت، چونکە ئەردۆغان ڕایگەیاندووە کە بە دوای گواستنەروەی ئاوارەکانی شەڕی سووریا لە خاکی تورکیا بۆ ناوخۆی ناوچەی عەفرینە و ئەو کارە دەبێتە هۆی گۆڕانی دیموگرافیای ناوچەی عەفرین و بە کەمینە کردنی کوردەکان لە ناوچە و زێدی خۆیاندا.\nلەمناوە دەوڵەتی سووریا بە فەرمی دەستدرێژکاریی تورکیا بۆ سەر خاکی سووریا لە ناوچەی عەفرینی ئیدانە کرد و لەوبارەوە هەڵوێستێکی جیاواز لە ڕووسەکانی گرتە بەر، بێ شک دەوڵەتی دیمەشق رێگە بە داگیرکرانی بەشگەلێک لە خاکی وڵاتەکەی لە لایەن تورکیاوە بە بیانووی پشتوێنەی ئەمنی نادات.\nکوردەکان کاتێک لە پاڵپشتیی ئەمریکا بێ هیوا بوون، بە ناردنی پەیامگەلێک لە رێگەی ئێرانییەکانەوە بۆ دەوڵەتی سووریا، داواکاریان لە دەوڵەتی ناوەندی کرد کە پاش ٧ ساڵ دەسەڵاتداریی کوردەکان بە سەر ئەو ناوچەیە، سوپاکەی بگەڕێنێتەوە بۆ عەفرین.\nلە دانوستانی ناڕاستەوخۆی نێوان دەوڵەتی سووریا و گرووپە کوردییەکان، دەوڵەتی دیمەشق مەرجگەلێکی وەک ڕادەستکرانی چەکە قورس و نیوە قورسەکان لە لایەن کوردەکانەوە بە سوپای سووریا بۆ گەڕانەوەی بە عەفرین ئاراستە کرد. بەڵام تا ئێستای لە سەر بێت کوردەکان ئەو مەرجەیان قبوول نەکردووە و هەر بەو هۆیە سوپای سووریا تا ئێستا بە شێوەی فەرمی نەچۆتە عەفرین و تەنیا بەشێک لە هێزی خۆبەخشی خەڵکی کە لە پارێزگای حەلەب لە قەوارەی تیپ وکەتیبەی جۆراوجۆر ڕێکخراون، گەیشتوونەتە ناوچەی عەفرین.\nلە لایەکەوە دەوڵەتی سووریا خۆی دەبوێرێت لە دانوستانی ڕاستەوخۆ لە گەڵ کوردەکان، چونکا دانوستانی ڕاستەوخۆ بە مانای بە فەرمی ناسینی ئەوانە؛ بەڵام بە هۆیەی عەفرین بەشێکە لە خاکی سووریا، پێویستە دەسەڵاتی نیشتمانی سوپاکەی لە هەر شوێنێکی سووریا جێگر بکات، کەواتە ئامادەبوونی سوپای سووریا لە عەفرین لە گۆشەنیگای دەسەڵاتی نیشتمانی پێویستی بە مۆڵەتی گرووپە کوردییەکان نییە.\nلە لایەکی دیکەوە؛ هەندێک دەنگۆی میدیایی لە ئارادایە کە ڕووسیاش هێشتا ڕازی بە چوونی سوپای سووریا بۆ عەفرین نییە و چاوەروانە تورکیا هێڵی سنووریی مەبەستی خۆی کامڵ بکات.\nغەوتەی رۆژهەڵاتی کانوونی قەیران\nلە سەرەتای قەیرانی سووریا لە حەوت ساڵی ڕابردوو تا ئێستا غەوتەی رۆژهەڵاتی (لە هاوێری رۆژهەڵاتی دیمەشق) کانوونی قەیرانە ئەمنی و سەربازییەکان بۆ پایتەختی سووریا بووە و داگیرکرانی ئەو ناوچەیە لە لایەن گرووپگەلی تیرۆریستی هەڕەشەیەک بۆ ئاسایشی پایتەختی ئەو وڵاتە بووە و لە ماوەی حەوت ساڵی ڕابردوو بەردەوام شایەدی قۆناغە جۆراوجۆرەکانی پێکدادن، شەڕ و پاشان ئاگربڕی نێوان گرووپە تیرۆریستییەکان و سوپای سووریا لە غەوتەی رۆژهەڵاتی بووین.\nدەوری نوێی پێکدادانەکان لە غەوتەی رۆژهەڵاتی لە سەرەتای رێبەندانی ئەوساڵدا بە شێوەیە بەرتەسک دەستی پێکرد، هۆکارەکەشی ئەوە بوو کە سوپای سووریا لە سەرماوەز و بەفرانباری ئەمساڵی هەتاویدا توانیبوو ئۆپەراسیۆنێکی زۆر سەرکەوتووانە لە باکووری حەما و رۆژهەڵاتی پارێزگای ئەدلەب ئەنجام بدات و ناوچەگەلێکی بەربڵاو لە تیرۆریستان پاک بکاتەوە.\nهەروەها ئازادکردنەوەی فرۆکەخانەی سەربازیی ئەبووزهوور لە رۆژهەڵاتی پارێزگای ئەدلەب کە گەورەترین فرۆکەخانەی سەربازیی سووریا لە باکووری ئەو وڵاتە، بۆتە هۆی هێرشی گرووپگەلی تیرۆریستی لە بەرەیەکی دیکەوە.\nگرووپە تیرۆریستییەکان لە غەوتە رۆژهەڵاتی بە گریمانەی ئەوەی کە سوپای سووریا سەرقاڵی شەڕی باکووری حەما و رۆژهەڵاتی ئەدلەبە و ناتوانێ لەو ناوچەیەدا ئۆپەراسیۆنی هەبێ، خولێکی نوێی شەڕ و پێکدادانیان دەست پێکردەوە و بە هاویشتنی بۆمبا و خۆمپارە، ناوچەگەلی رۆژهەڵاتی دیمەشقیان کردە ئامانج.\nبەڵام لە کۆتایی رێبەنداندا هێرشی خۆمپارەیی و مووشەکیی تیرۆریستان بە شێوەی بەرفراوان و لە ڕووبەرێکی بەربڵاوی جوگرافی زیاتر پەرەی سەند و ژمارێکی زۆری هاووڵاتیی سڤیلی سووری کوژران و ژیانی رۆژانەی دانیشتووانی پایتەخت ئاڵۆز بوون.\nسوپای سووریا بۆ چەسپاندنی سەرکەوتنەکانی لە رۆژهەڵاتی ئەدلەب، هێزەکانی خۆی بۆ غەوتە رۆژهەڵاتی گەڕاندەوە و ژینڕاڵ سوهەیل حەسەن (ناسراو بە نەمر) لە لایەن ڕووسەکانەوە ڕاسپێردرا تا هێزەکانی خۆی لە رۆژهەڵاتی ئەدلەب بۆ غەوتەی رۆژهەڵاتی ڕابگوێزێت. ئەو هەنگاوەی ڕووسەکان لە ڕاستیدا هەوڵێک بوو بۆ دابین کردنی ئاسایشی پایتەخت و لە هەمان کاتدا قەرەبوو کردنەوەی ناڕەزایەتیی دەوڵەتی سووریا سەبارەت بە هەڵوێستی ڕووسیا هەمبەر بە عەفرین.\nلە گەڵ چوونی هێزەکانی سوهەیل حەسەن بۆ غەوتە، سوپای سووریا مۆڵگەی تیرۆریستانیان بە شێوەیەکی بەهێز و کارامە کردە ئامانج، بە چەشنێک کە سناریۆی ئازادکردنەوەی رۆژهەڵاتی حەلەب لە غەوتەی رۆژهەڵاتیدا خەریکە دووپات دەبێتەوە.\nپاش سەرکەوتنەکانی ساڵانی ڕابردووی سوپای سووریا لە رۆژهەڵاتی حەلەب، شایەدی دەربازکردنی ناوچەگەلێکی بەربڵاو لە بندەستی گرووپگەلی تیرۆریستی و ناچار کردنیان بە قبووڵ کردنی رێگەی چارەی سیاسی و دەرچوونیان لە حەلەب و ئازادکرانی بە تەواوەتیی ئەو شارەین.\nلە ئێستادا گرووپگەلی تیرۆریستیی گرینگی ناو سووریا بریتین لە جەیشولئیسلام (باڵی سەربازیی دەزگای هەواڵگری عەرەبستان لە سووریا)، گرووپی فەیلەقولشام (بە ئەندێشەی ئیخوانی و سەلەفیی سەر بە قەتەر)، بەرەی نوسرە (بەرەی تەحریرولشامی هاوپەیوەند بە قەتەر) و گرووپی ئەحرارولشام (بە ئەندێشەی ئیخوانیی سەر بە تورکیا). هەڵبەت دوای تەشەنەسەندنی ناکۆکییەکانی نێوان سعوودی و قەتەر شایەدی پێکدادانی خوێناوی لە نێوان جەیشولئیسلام لە گەڵ فەیلەقولشام و بەرەی نوسرە نووین.\nقەتەرییەکان لە زۆربەی ناوچەکانی غەوتەی رۆژهەڵاتی داوایان لە فەیلەقولشام کردووە کە لە وەک پاڵپشتی بەرەی نوسرە بجوڵێنەوە، چونکا ئەو بەرەیە کە وەک لقی فەرمی ئەلقاعیدە لە سووریا چالاکە، ناوی لە ڕیزی گرووپە تیرۆریستییەکانە.\nلە ئێستادا ئۆپەراسیۆنی دەروونی و بانگەشەی میدیایی، سیاسی و نێودەوڵەتیی هەمە لایەنەی جیهانی رۆژئاوا و هەندێک وڵاتی عەرەبی لە پرسی غەوتەی رۆژهەڵاتی بە ڕادەیەک پەرەی سەندووە کە ئەنجومەنی ئاسایش لە ماوەی دوو حەوتەی ڕابردوودا چەندین دانیشتنی بە ئامانجی جێگرکردنی ئاگربڕ لەو ناوچەیە بەڕێوە بردووە.\nئەزموونی ئەو جۆرە ئاگربڕانە لە سووریادا نیشانی داوە کە دەوڵەتی سووریا دۆڕاوی سەرەکیی ئاگربڕە، چونکە حکوومەتی دیمەشق وەک دەوڵەتێک ناچارە کە پابەندی لایەنەکانی ئاگربڕ بێت. بەڵام گرووپە تیرۆریستییەکان بە تایبەت بەرەی تەحریرولشام (بەرەی نوسرە) خۆی بە هیچ چەشنێک پابەند بە هیچ بەڵێنک نابینێت و هەر بەو پێیە لە هەر ئاگربڕێکدا سوپای سووریا ناچار لە وەستاندنی پێشڕەوییەکانی خۆی دەکرێت و گرووپگەلی تیرۆریستی هەلی ڕێکخستنەوەی دووبارە و هەڵگیرساندنەوەی شەڕیان بۆ دەرەخسێت.\nلە ئاوەها هەلومەرجێکدا دەبینین کە وەزیری دەرەوەی تورکیا کە سوپای وڵاتەکەی خەریکی کۆمەڵکوژیی خەڵکی سڤیلی کورد لە ناوچەی عەفرینە، هێرشی سوپای سووریا بۆ سەر گرووپە تیرۆریستییەکان لە غەوتەی رۆژهەڵاتی ئیدانە کردووە!\nخاڵی جێی سەرنج لەو ئۆپەراسیۆنەدا ئەوەیە کە ئۆپەراسیۆنەکان لە غەوتەی رۆژهەڵاتی لە لایەن هێزی زەوینی و ئاسمانیی سوپای سووریا و بە پاڵپشتیی هێزی ئاسمانیی سوپای ڕووسیا ئەنجام دەدرێت و لە دوو ساڵی ڕابردووەوە کە ئۆپەراسیۆنی ئازادکردنەوەی حەلەب و هاوێری ئەو سارە دەستی پێکردووە، هێزەکانی ئێرانی و هاوپەیمانانی لە ناوچەی غەوتەی رۆژهەڵاتی چوونەتە دەرێ و هیچ ڕۆڵێکیان لەو ئۆپەراسیۆنەدا نەبووە.\nلە رۆژانی ڕابردوودا چاوەروانی ئەوە بووین کە ڕووسیا لە بەرامبەر گوشارەکانی ئەنجومەنی ئاسایش لە سەر سوپای سووریا بۆ ڕاگرتنی ئۆپەراسیۆنی ئازادکردنەوەی حەلەب لە غەوتەی رۆژهەڵاتی، خۆڕاگرانەتر هەڵوێست بگرێت، بەڵام لە گەڵ پەسندکرانی بڕیارنامەی ئاگربڕی ٣٠ رۆژەی سەرتاسەری لە سووریا لە لایەن ئەندامانی ئەنجومەنی ئاسایشی ڕێکخراوی نەتەوە یەکگرتووەکان لە شەوی شەممەدا، دەرکەوت لە مسکۆش لە هێر گوشاری سیاسی و میدیایی ئاگربڕەکەی قبووڵ کردووە؛ هەنگاوێک کە ڕەنگە لە لایەکەوە ببێتە ئاستەنگێک لە بەردەم پێشڕەویی سوپای سووریا لە ناوچەی غەوتەی رۆژهەڵاتی و درێژەی هێرشی خومپارەیی و مووشەکیی تیرۆریستان بۆ سەر دیمەشق لە لایەکی دیکەوە. ئەگەرچی بە گوێرەی بڕیارنامەی ٢٤٠١ ناوچەگەلی بندەستی داعش، بەرەی نوسرە و گرووپە هاوپەیمانەکانیان بەر ئەو بڕیارنامەیە ناکەون و سوپای سووریا دەتوانێ درێژەی بە ئۆپەراسیۆنەکانی خۆی لە دژی ئەوان بدات.


گومرگی هەرێم: داخستنی دەروازە سنورییەكان هەرێمی كوردستان ناگرێتەوە\nبەڕێوەبەرایەتی گشتی گومرگی هەرێم ڕاگەیاند، بڕیاڕەکەی كازمی سەبارەت بە داخستنی دەروازە سنوورییەكان هەرێمی كوردستان ناگرێتەوە.\nساماڵ عەبدولڕەحمان بەڕێوەبەری گشتی گومرگی هەرێمی کوردستان لە لێدوانێكی رۆژنامەوانیدا رایگەیاند،"بڕیاری داخستنی دەروازە نافەرمییەكان لەلایەن مستەفا كازمییەوە ھەرێمی كوردستان ناگرێتەوە، بەڵكو ئەو دەروازانە دەگرێتەوە كە لەژێر دەسەڵاتی حكومەتی عێراقن، كە دیارە كۆمەڵێك دەروازەی سنووری نایاسایی ھەن، سەرۆك وەزیرانی عێراق ھێزە ھاوبەشەكانی راسپاردووە، ئەو دەروازانە دابخەن، كە ئەو بڕیارە بەشێكە لەو چاكسازیانەی رایگەیاندووە".\nناوبراو ئاماژەی بەوەشداوە،"ھەرێمی كوردستان چوار دەروازەی نێودەوڵەتی ھەیە، كە كاری بازرگانی و گەشتیاری تێدا دەكرێت، ھەروەھا پێنج دەروازەی دیكە ھەن كە دەروازەی لاوەكین، ئەو دەروازانە لەلایەن حكومەتی عێراق دانیان پێدانراوە و فەرمانی كاركردنمان لەو دەروازانە ھەیە، تا ئەو كاتەی وەزارەتی ناوخۆی عێراق بڕیاریان بۆ دەدات".\nئەوەش لەكاتێكدایە، مستەفا كازمی سەرۆکوەزیرانی عێراق،فەرمانی دا بە فەرماندەیی ئۆپەراسیۆنە ھاوبەشەکان کە بە ئامانجی راگرتنی کردەی بەقاچاخبردن، زیانگەیاندن بە ئابووری وڵات و پاراستنی بەرھەمی ناوخۆیی، دەروازە سنوورییە نافەرمییەکان دابخەن.


نووچە نێت | ڕاستگۆیی بێ لایەنی| بۆچی چین تێچووە سەربازیەکانی زیاد دەکات؟\nبۆچی چین تێچووە سەربازیەکانی زیاد دەکات؟\nOctober 2021 19 - 16:06:01\nحکوومەتی پەکین بۆ بوون بە سووپای یەکەمی جیهانی، هەوڵ بۆ سەرهەڵدانی شۆرشی چەک دەدات لە بواری زانیاری و سیستەمی زیرەکی 5G، بۆ ئەو مەبەستە دوای ساڵێک لە لێکەوتەکانی پەتای کۆرۆنا، ڕێژەی تێچووە سەربازیەکانی بە بڕی ٪6.8 زیادکردووە، بۆ ئەوەی پێش ئەمریکا بکەوێت لە رووی ئابووری و سەربازیەوە.\nدوای سالێک لە تێپەربوون بەسەر لێکەوتەکانی پەتای کۆرۆنا بۆسەر ئابووری جیهان و ئابووری چین، تێچووە سەربازیەکانی حکوومەتی پەکین بە ڕێژەی ٪6.8 زیادیان کردووە،. ئەم هەنگاوەی چین، ئاستی مەترسیەکانی چەکسازی و رووبەروونەوەی سەربازی نێوان زلهێزەکان قوڵتر دەکاتەوە، بە تایبەت ئەمریکا وچین.\nلەو بارەیەوە، ناوەندی The National Interestــی ئەمریکی لە راپۆرتێکدا زانیاری دەربارەی تێچووە سەربازییەکانی چین و هەوڵەکانی بۆ پەرەپێدان لەوبوارەدا ئاشکرا دەکات. دوای بڵاوبوونەوەی نیگەرانیەکانی وڵاتی چین لە نزیکبوونەوەی کەشتیە ئەمریکیەکان لە سنووری وڵاتەکەی، دەزگای نوچە شیکاری بۆ ئامانجی وڵاتی چین لە زیادکردنی تێچووە سەربازیەکانی دەکات.\nوێڕای هەوڵەکانی چین بۆ پەرپێدان و گرنگیدانی زیاتر بۆ بوون بە هێزی یەکەمی ئابووری لەسەر ئاستی و جیهان، چین لە رێگەی گرنگیدانی بەردەوام بە تەکنەلۆژیا و نەوەی پێنجەمی پیشەسازی زیرەک ، کار بۆ پێشڤەچوونی زیاتری کۆکردنەوەی داتا و جەنگی زانیاری و سەربازی دەکات. هەروەها ئامانجیەتی تا ساڵی 2035 هەوڵ بۆ “پیشکەوتنی سەربازی تەواوکراو” سوپای چین و “بوونی بەهێزی یەکەمی جیهان” کار بۆ پێشخستنی سوپای ولاتەکەی تا ساڵی 2049 دەکات .\nلەو بارەیەوە ناوەندی The National Interestــی ئەمریکی دەڵێت" چین کار بۆ سەر‌هەڵدانی شۆڕشی سەربازی دەکات، کە پێشکەوتنی زانیاری سەرکردایەتی ئەو شۆڕشە دەکات و جەخت لە کوشتن و بردنەوە لە جەنگی زانیاری دەکات".\nهەروەها ئەو جەنگ وشۆرشە بەوە دەناسرێت، کە هەوڵدەدات لە رێگەی کۆکردنەوەی زانیاری، گرنگی زیاتر بە پرسە سەربازییەکانی وشکانی و ئاسمانی و بۆشایی ئاسمان و پرۆسەی سیبیرانی و کارۆموگناتیسی بدات"\nچین و ئەمریکا، بیرۆکەی جەنگی ئەستێرەکان و پرۆسەی چەکسازی نوێدەکەنەوە\nئەم هەوڵ و ئامانجانەی وڵاتی چین چوونە ناو شۆرشی پیشەسازی چوارەمە، بەڵام ئەمجارە شۆڕشەکە تایبەت دەبێت بە زیرەکی دەستکرد و زانیاری بەهێز و هاوکات دروستکردنی کارلێکردن لە نێوان مرۆڤی دەستکردی ناسروا بە ڕۆبۆت و تۆڕەکانی پێوەندیکردن بە سیستەمی 5G. ئامانجی سەرکی چین لەو پلانە دروستکردنی سیستەمێکی بەهێزی سەربازییە لە ریگەی تەکنەلۆژیاوی پێشکەوتوو.\nپێشکەوتنە باڵایەکای چین لە بواری سەربازی دوای بوونی بە هێزی دووەمی ئابووری جیهان، زیاتر بۆتە جێگەی سەرنجی ناوەندە جیهانیەکان و هاوکات نارەحەتی ئەمریکا و دژایەتیکردنی.\nسەبارەت بە تێچووە سەربازییەکانی وڵاتی چین و پۆڵێنکردنیان، چین جگە لەوەی وڵاتێکە لە بڵاوکردنەوەی زانیاریە دروستەکان جێگەی گومانی وڵاتە ڕۆژئاواییەکانە، بەڵام ئەو زانیاریانەی دەربارەی ئاستی تێچووە سەربازییەکانی بڵاوکراونەتەوە، ئاماژە بەوە دەدەن، تێچووی سەربازی چین ڕێژەی ٪1.3ـــی داهاتی ناوخۆی چین پێک دەهێنێت و پێشبینی دەکرێت ئەو ئاسیە بەردەوام بێت لە هەڵکشان.\nئەم هەلکشانەی ڕێژەی تێچووە سەربازیەکانی چین بەراورد بە ساڵی 1978 جێگەی مەترسی ئەمریکان.\nبەگوێرەی ئەو زانیاریانەی لە حکوومەتی چین بڵاوکراونەتەوە، لە نیوان ساڵانی 1999و بۆ ساڵی 2008، ئاستی تێچووە سەربازیەکانی سوپای چین بە ڕێژەی ٪16.2 زیادیان کردووە و پێشبینی دەکرێت لە دە ساڵی رابردوودا ئەو ڕێژەیە چەند هێندە بووبێتەوە.


عێراق.. سزاى لەسێدارەدان بۆ دوو چەکدارى دیکەی داعشی فەڕەنسی دەرکرا\nدادگای تایبەت بە تیرۆر لە عێراق ڕایگەیاند، بە تۆمەتى پەیوەندییان بە داعشەوە بڕیارى لەسێدارەدان بۆ دوو چەکدارى دیکەى فەڕەنسى دەرکردووە.\nداواکارى گشتیى دادگاکە کە نەیویستووە ناوى ئاشکرابکرێت ڕایگەیاند، ئەمڕۆ یەکشەممە ٢-٦-٢٠١٩ بڕیارەکە دەرکراوە وبەڵگەى پێویستیش لەبەردەستبووە بۆ بڕیارەکە، کە دەیسەلمێنن ئەو چەکدارانە لە ڕیزەکانى داعشدا شەڕیان کردووە.\nئاماژە بەوەش کراوە، یەکێک لە چەکدارەکان ناوى فازڵ عوەیداتە کە بە ڕەچەڵەک جەزائیرییە و سکاڵاى کردووە بەوەى لەکاتى دانپێدانانى ئەشکەنجە دراوە، دادگاش سکاڵاکەى ڕەتکردووەتەوە بەوەى ڕاپۆرتى پزیشکى پشتڕاستى نەکردووەتەوە.\nلە ئێستادا ١٢ چەکدارى داعشى فەڕەنسى کە لە ڕیزەکانى داعشدا بوون لە عێراقدان و، نۆ چەکداریان بڕیارى لەسێدارەدانیان بۆ دەرچووە و بڕیارە سبەى دووشەممە سێ چەکدارەکەى دیکەشیان لەلایەن دادگاوە بڕیار لەبارەیانەوە بدرێت.\nئەوە لەکاتێکدایە لە دواى ساڵى ٢٠١٤وە لەلایەن دادگاکانى عێراقەوە بڕیارى لەسێدارەدان بۆ زیاتر لە ٥٠٠ چەکدارى بیانى دەرکراوە، کە ژنیشیان تێدایە، بەڵام تا ئێستا هیچ چەکدارێکیان لەسێدارە نەدراون.


کاربه‌ده‌ستی ئه‌مه‌ریکا: گه‌یشتن به ڕێکه‌وتنێکی ناوکی له دووشه‌مه‌دا به‌گرفته.\nسه‌رۆکی رێبازی ده‌ره‌وه‌ی ئه‌وڕووپا کاترین ئاشتن، وه‌زیری ده‌ره‌وه‌ی ئه‌مه‌ریکا جان کێری و وه‌زیری ده‌ره‌وه‌ی ئیران محه‌مه‌د جه‌واد زه‌ریف له کۆبوونه‌وه‌یه‌کی سێ قۆڵی له 15ی ئۆکتۆبری 2014 له ڤیه‌نا، نه‌مسا.\nوه‌زیری ده‌ره‌وه‌ی ئه‌مه‌ریکا: "ئێمه هیوادارین بتوانین به ڕێکه‌وتنێک بگه‌ین، به‌ڵام ئێمه ناتوانین هه‌ر پێش بینی یه‌ک بکه‌ین، نه پێشی بینی یه‌که ده‌که‌ین.به‌شیوه‌یه‌کی ئاشکرا ئه‌و کارێکی پیویسته ده‌بیت ئیران له‌گه‌ڵ ئێمه کار بکات له هه‌موو ئه‌گه‌ری هه‌وڵه‌کان بۆ ئه‌وه‌ی به جیهانێ بسه‌لمێنێت که پرۆگرامه‌که‌ی ئاشتیانه‌یه."\nوه‌زیری ده‌ره‌وه‌ی ئه‌مه‌ریا جان کێری بۆ خۆلێکی دیکه‌ی وتووێژه‌کان سه‌باره‌ت به پڕۆگرامی ناوکی ئیران ده‌گه‌ڕێته‌وه شاری ڤیه‌نا، نه‌مسا. ئه‌مه‌ریکا ده‌ڵێت هه‌روا هیوادار ده‌مێنیته‌وه که به هه‌تا دواین مۆڵه‌تی ڕۆژی دووشه‌مه به ڕێکه‌وتنێکی هه‌مه‌لایه‌نه بگه‌ن. په‌یامنێری ده‌نگی ئه‌مه‌ریکا ڤیکتۆر بیتی ڕاپۆرت ده‌کات کاربه‌ده‌ستێکی باڵای به‌ڕێوه‌به‌رایه‌تی ئۆباما چوارشه‌مه ئاگایی دا که ئه‌وه ده‌بیته کارێکی سه‌خت که بۆ دواین مۆڵه‌ته‌که بگه‌نه رێکه‌وتنێک، به‌ڵام ئه‌وه نیه که هه‌ر نه‌کرێت.\nوته‌بێژی وه‌زاره‌تی ده‌ره‌وه‌ی ئه‌مه‌ریکا جێڤ ره‌تکی ده‌ڵێت وه‌زیری ده‌ره‌وه بۆ به‌شداری کردن له وتووێژه‌کانی وڵاتانی ناسراو به 5 له گه‌ل یه‌ک ده‌گه‌ڕێته‌وه ڤیه‌نا، که وتوویژه‌که ئه‌م حه‌وتوه له ئاستی کارناسی دا ده‌ستی پیکرده‌وه. راتکی، له ماوه‌ی لیدووانێکی بۆ ده‌زگاکانی میدیا چوارشه‌مه، سه‌باره‌ت به ئه‌گه‌ری به‌رفره‌وان کردنه‌وه‌ی دواین موڵه‌تی دووشه‌مه به رێکه‌وتنێک پرسیاری جیدی لێکرا.\nراتکی:" هیوای ئێمه ئه‌وه‌یه هه‌تا 24ی نوامبر ڕێکه‌وتنێک وه‌ده‌ست بهێنین.ئێمه قسه له سه‌ر به‌رفره‌وانکردنه‌وه‌ی کات ناکه‌ین."\nئیران و پێنج ئه‌ندامی دایمی ئه‌نجومه‌نی ئاسایشی یو ئین له گه‌ل ئاڵمان، بۆ رێکه‌وتنێکی هه‌مه‌لایه‌نه‌ی ناوکی خه‌ریکی وتوویژ بوونه، هه‌ڵبه‌ت به دوای رێکه‌وتنێکی کاتی که مانگی رابردوو پێی گه‌یشتن.\nدواین مۆڵه‌تی پێشتری 20ی مانگی جولای جێ به جێ نه‌کرا. ئه‌و جۆره ڕێکه‌وتنه‌له هه‌وڵی ئه‌وه داده‌بێت نیگه‌رانی پڕۆگرامی ئه‌تومی ئێران به مه‌به‌ستی ساز کردنی چه‌ک که‌م بکاته‌وه و له به‌رامبه‌ردا ئێران گه‌ماروی نیونه‌ته‌وه‌یی له سه‌ر سووک ده‌کرێت.تاران پێ داده‌گرێت پڕۆگرامه‌که‌ی بو مه‌به‌سته‌کانی ئاشتی خوازانه‌یه.\nوه‌زیری ده‌ره‌وه چوارشه‌مه له له‌نده‌ن بوو جێگایکه ئه‌و چاوی به وه‌زیری ده‌ره‌وه‌ی عومان یوسف بین عه‌لاوی که‌وت که وه‌ک نیوبژێک له گه‌ل ئیرانێ یه. دوای وتوویژه‌کان وه‌زیری ده‌ره‌وه‌ی ئه‌مه‌ریکا جه‌ختی کردکه له‌وتوویژه‌کانی ناوکی ئیران دا ئه‌و حه‌وتوه گه‌لێک گرنگ ده‌بێت.\nوه‌زیری ده‌ره‌وه‌ی ئه‌مه‌ریکا:\n"ئێمه هیوادارین بتوانین به ڕێکه‌وتنێک بگه‌ین، به‌ڵام ئێمه ناتوانین هه‌ر پێش بینی یه‌ک بکه‌ین، نه پێشی بینی یه‌که ده‌که‌ین.به‌شیوه‌یه‌کی ئاشکرا ئه‌و کارێکی پیویسته ده‌بیت ئیران له‌گه‌ڵ ئێمه کار بکات له هه‌موو ئه‌گه‌ری هه‌وڵه‌کان بۆ ئه‌وه‌ی به جیهانێ بسه‌لمێنێت که پرۆگرامه‌که‌ی ئاشتیانه‌یه."\nکه‌سانی تریش، له نیویان دا وه‌زیری ده‌ره‌وه‌ی به‌ریتانیا فیلیپ هاموند، سه‌باره‌ت به وتوویژی دواین مۆڵه‌تی رۆژی دووشه‌مه که‌متر خوش بینه.\nله واشنگتن له ماوه‌ی گه‌واهی دانی له پێش کومیته‌ی پێوه‌ندییه کانی ده‌ره‌وه‌ی سنێتی ئه‌مه‌ریکادا، تۆنی بلینکن، که بژاره‌ی سه‌رۆک ئۆباما بۆ جیگری وه‌زیری ده‌ره‌وه‌یه، ئاماژه‌ی پیدا که وێناچێت له کوبوونه‌وه‌ی دووشه‌مه به ڕێکه‌وتن بگه‌ن.\n"هه‌ر ئێستا، پێم وایه به گرفت ده‌بێت بزانی ئێمه ده‌مانه‌ویت بۆ کوێ بچین.ئه‌وه کارێکه ناکرێت. به ته‌واوی به‌ستراوه‌ته به ئه‌وه داخوا ئیران خوازیاری هه‌ڵێنانه‌وه‌ی هه‌نگاوانه که‌ده‌بێت بیانگرێته به‌ر به ئه‌وه‌ی ئێمه به قه‌ناعه‌ت بگه‌یه‌نێت، بۆ ئه‌وه‌ی لایه‌نه‌کان به قه‌ناعه‌ت بگه‌یه‌نێت که پرۆگرامه‌که به ته‌واوی بۆ مه‌سته‌کانی ئاشتی خوازانه‌یه...."\nبلینکن هه‌ولی دا سه‌رله‌نوی قانووندانه‌رانی ئه‌مه‌ریکا مسۆگه‌ر بکاته‌وه که ئه‌مه‌ریکا به ریکه‌وتنیک نه‌گا که باش نه‌بیت.\nتوژینه‌ری ئێران شه‌هرام ئه‌کبه‌ر زاده له زانکوی دیکن ئوسترالیا ده‌لیت گه‌مارۆسه‌خته‌کان بۆ ئه‌وه‌ی گوشار بو ئیران بینن زیاتر شه‌فاف بیت زیانی به ئابووری ئیرانی گه‌یاندوه که ئاکامه‌که‌ی وای کردوه ئاوسانی دراوی ساز بیت و شتوومه‌کیش به ده‌گمه‌ن ده‌ست که‌ویت.\n"ده‌وا و ده‌رمان زۆر به گرفت وه‌ده‌ست ده‌که‌ون. کۆمه‌ڵ له دۆخێکی ناله‌بار دایه...."\nئه‌و هه‌روه‌ها، باوه‌ری وا نیه له دواین مۆڵه‌تی دووشه‌مه‌دا رێکه‌وتنێک سه‌ر ده‌گرێت.\nئه‌کبه‌رزاده ده‌ڵێت زۆر وێ ده‌چێت ئاکامی دواین مۆڵه‌تی دووشه‌مه ئه‌وه‌بێت که ماوه‌که‌ی درێژ بکه‌نه‌وه، به‌لام ئه‌وه‌ش گه‌یشتن به ڕێکه‌وتنێک سه‌خت ده‌کات.


هاوڵاتیانی هەولێر: داگیرکاریی دەوڵەتی تورک تایبەت نییە بەلایەنێكی سیاسیی – کوردی – RojNews.News\n22/07/2020 - 7:44:29 am\nهاوڵاتیانی شاری هەولێر، ڕایدەگەیەنن، پرسی داگیرکاریی ئەمجارەی دەوڵەتی تورک تایبەت نییە بەلایەنێكی سیاسیی، بەڵكو پەیوەستە بە تەواوی هێز و لایەنە سیاسیەكانی باشوری كوردستان، هەربۆیە بە پێویستی دەزانن پەرلەمانی هەرێمی كوردستان، كار بۆ جێبەجێکردنی بڕیاری ژمارە ٣٧ی ساڵی ٢٠٠٣ تایبەت بە دەركردنی هێزەكانی دەوڵەتی تورک بکات کە خۆی دەریکردووە، دەشڵێن: ئەرکی حكومەت و پەرلەمانە سوپای تورك لە خاكی باشور دەربكەن .\nناڕەزایەتی هاوڵاتیانی شار و شارۆچکەکانی کوردستان دژ بە داگیرکارییەکانی دەوڵەتی تورک بۆسەر باشوری کوردستان درێژەی هەیە، لە لایەکی دیکەشەوە هەرچەندە سەرۆکایەتی پەرلەمانی هەرێمی کوردستان، بڕیاریدابوو سەرەتای ئەم مانگە دژی داگیرکارییەکانی سەر باشوری کوردستان، کۆبێتەوە، بەڵام بە بیانووی تەواو نەبوونی ڕاپۆرتی لیژنە پەیوەندیدارەکان کۆبوونەوەکە بۆ کاتێکی نادیار دواخرا، لەو چوارچێوەیەدا هاوڵاتیانی شاری هەولێر قسەیان بۆ ڕۆژنیوز کرد.\nهەڤرێست شوان، هاوڵاتی، لەبارەی ئەگەری كۆبوونەوەكانی پەرلەمانی هەرێمی كوردستان، لەسەر پرسی داگیركارییەكانی دەوڵەتی تورك، وتی: پێویستە لەسەر پەرلەمانی هەرێمی كوردستان و حكومەت و دامەزراوەكانی هەرێمی كوردستان كار بكەن بۆ دەركردنی سوپای توركیا و هەروەها نەهێشتنی بنكە و بارەگاكانی سوپای توركیا لە خاكی باشوری كوردستان .\nوتیشی: پێویستە پەرلەمانی هەرێمی كوردستان ئەو بڕیارەی خۆی زیندوبكاتەوە كە تایبەتە بە دەركردنی سوپای دەوڵەتی تورك لە هەرێمی كوردستان، چونكە داگیركارییەكانی ئەمجارەی دەوڵەتی توركیا جیاوازترە لە جارانی پێشوو، “بەراستی ئەمجارە ئەو پرسە تایبەت نییە بەلایەنێكی سیاسیی بەڵكو پەیوەستە بە تەواوی هێزە و لایەنە سیاسیەكانی باشوری كوردستان”.\nهاوڕێ نەجات، کە هاوڵاتیەكەی دیکەی شاری هەولێرە و بە نیگەرانییەوە وتی: “كوا پەرلەمان ماوە تا ئێمە داواكاری لێبكەین، ئاخر ئەگەر پەرلەمان هەبێت كۆمەڵێك پرس و بابەتی گرنگ لە ئێستادا بوونیان هەیە كەچی پەرلەمانی هەرێمی كوردستان سەرقاڵی گۆڕینی وشەیەكە ئاخر پێم ناڵێن گۆڕینی وشەی ڕێزمانی ئەركی پەرلەمانە یان ئەركی كەسانی پسپۆڕ و ڕۆشنبیرە .\nئەو هاوڵاتییە، وتیشی: ئێمە، نە پەرلەمانان هەیە و نە كەسایەتی سیاسیشمان هەیە، كەسایەتیە سیاسیەكانی ئێمە سەرقاڵی بازرگانین لە ڕاستیدا كاتی ئەوە هاتووە پەرلەمانی كوردستان بە توركیا بڵیت ئیتر بەسە و داگیركارییەكانی ڕابگرێت بە هەر شێوەیەك لە شێوەكان تا ئەو پەڕی هێز بەكاربهێندرێت بۆ ڕووبەڕووبوونەوەی داگیركاریی توركیا .\nئەگەرچی پەرلەمانی هەرێمی كوردستان، بە بڕیاری ژمارە ٣٧ی ساڵی ٢٠٠٣ داوایكردووە هێزەکانی دەوڵەتی تورک و بێگانە لەخاكی هەرێم، بچنە دەرەوە بەڵام بڕیارەکە تائێستا جێبەجێ نەكراوە، ڕۆژ لە دوای ڕۆژیش سوپای دەوڵەتی تورك زیاتر خاكی باشوری كوردستان داگیردەكات و بەهۆی بۆردومانەكانیشیەوە تائێستا دەیان هاوڵاتی سڤیل شەهید و بریندار بوون.


Kurdipedia - ڕۆژنامەوانێکی کورد لە شاری مەهاباد بانگهێشتی ئتلاعات و هەڕەشەی قۆڵبەست کردنی لێدەکرێت\n📝 ڕۆژنامەوانێکی کورد لە شاری مەهاباد بانگهێشتی ئتلاعات و هەڕەشەی قۆڵبەست کردنی لێدەکرێت | グループ: クルド文書 | 記事言語: 🏳 کوردیی ناوەڕاست\nڕۆژنامەوانێکی کورد لە شاری مەهاباد بانگهێشتی ئتلاعات و هەڕەشەی قۆڵبەست کردن...\nک م م ک: “نیشتمان ئەسعەدی” ڕۆژنامەوانی ناوەندی هەواڵنێری موکریان لە چەند مانگی ڕابردوودا لانیکەم 2 جار بانگهێشتی ئیتلاعاتی شاری مەهابادمەهاباد کراوە.\nدایرەی ئیتلاعاتی مهاباد پێنج شەمە 5ی ڕێبەندانی ئەمساڵ، بەپەیوەندێیکی تەلەفونی بۆ جاری دووهەم خاتو نیشتمان ئەسعەدی بۆ هەندێ لێپێچینەوە بۆ ڕۆژی شەمە دوڕۆژ دواتر بانگهێشتی ئەو ناوەندە ئەمنیەتییە دەکرێت.\nلە هەڵوێستێکی چاوەڕووان نەکراودا لە لایەن ئیتلاعاتەوە پێی ڕادەگەێینن، بنەماڵەکەت ئاگادارکەوە لە هاتنەکەت چونکە ئەگەری دەستبەسەرکردنت هەیە.\nناوبراو پێچەوانەی بانگهێشتنەکەی بۆ ئیتلاعات خۆی لە چوون بۆ ئیتلاعات دەبوێرێ و پێداگری کردوە کە بەبێ بەڵگەی فەرمی دادگا ڕوو لەو ناوەندە ناکات.\nبەهۆی پێداگری خاتو نیشمان ئەسعەدی لە خۆ ڕادەست نەکردن، ڕێدارانی ئیتلاعات شێلگیرتر دەبن و لە دوای هەڕەشەکردن مۆڵەتی تا ڕۆژی چوارشەمەی بۆ درێژدەکەنەوە کە خۆی ڕادەستی ئیتلاعات بکات، دەنا دەستبەسەری دەکەن.\nجاری یەکەم لە ڕۆژی 2ی سەرماوەزدا ئەسعەدی بانگهێشتی ئیتلاعات کرابوو و داوای لێکرابوو چالاکی ڕاگەیاندنەکانی ڕاگرێت یان دەبێت پێشتر بابەت نوسراوەکانی ڕادەستی ناوەندی ئیتلاعات بکات و بەئیزنی ئەوان بنوسرێت و بڵاوبکاتەوە.\nڕۆژنامەوان نیشتمان ئەسعەدی ساڵانێکە لە بواری ژناندا چالاکی دەکات و لە یەک ساڵی ڕابردوودا هاریکاری ناوەندی هەواڵنێری موکریان کردوە.\n#مەهاباد | #کۆمەڵەی مافی مرۆڤی کوردستان | #29-01-2018 |\n➕ は、 （Manu Berzincî） Jan 31 2018 9:21AM上で追加しました\n👌 Denne artikkelen har blitt gjennomgått og utgitt av (Hawrê Baxewan) på Jan 31 2018 9:44AM\n✍ 最近の（Hawrê Baxewan）によって更新この商品： Jan 31 2018 9:44AM\n📷 写真ファイル 1.0.1 17 KB Jan 31 2018 9:22AM Manu Berzincî


ماڵپه‌ری هه‌ڵه‌بجه بۆ خوپیشاندانه‌كانی هه‌ڵه‌بجه ناتوانێت بگوازێته‌وه ؟!! |\nماڵپه‌ری هه‌ڵه‌بجه بۆ خوپیشاندانه‌كانی هه‌ڵه‌بجه ناتوانێت بگوازێته‌وه ؟!!\n2011/03/26 at 10:33 AIM: لێدوانێک بنووسە\nرِه‌نگه ئه‌مه پرسیارێك بیت له‌یه‌كه‌م رِۆژی سه‌رهه‌ڵدانی خۆپیشاندانه‌كانی شاری هه‌ڵه‌بجه خوێنه‌رانی ماڵپه‌ره‌كه‌مان لایان دروست بوبێت وه گۆمانێكیشیان لادروست بوبێت تایبه‌ت به‌وه‌ی كه له‌كاتێكدا تۆ ماڵپه‌رێكی ناو شاری هه‌ڵه‌بجه بیت نه‌توانیت گواستنه‌وه‌ی هه‌واڵی ئه‌و شاره وه‌ك وینه‌یه‌كی به‌ڵگه‌یی و به‌بێ هیچ مه‌رامێك بڵاو بكه‌یته‌وه گرفت چی یه؟.ئه‌مه كه بوبێته پرسیار بیگومان چه‌ند ئیمایل و كۆمینت و نامه‌شمان به‌ده‌ست گه‌شتوه ئه‌م پرسیاره‌مان ئاراسته كراوه به‌ڵام پێمان باش بوو ئیمه وه‌ڵامدانه‌وه‌كه‌مان كه‌مێك پاش بخه‌ین بۆ ئه‌وه‌ی به‌ڵكو شاری هه‌ڵه‌بجه هیچ جۆره كارێكی توندو تیژی به‌خۆیه‌وه نه‌بیت ئیمه دواتر وه‌ڵامێكی ته‌واومان بۆ خۆپیشاندان و ده‌سه‌لات و خوێنه‌ر ده‌بیت .\nئێستا كه‌ده‌بینین بارودۆخه‌كه به‌شێوه‌یه‌كی تر خوێندنه‌وه‌ی بۆ ده‌كرێت پێوستمان به‌وه هه‌یه ئه‌م رِونكردنه‌وه‌یه بڵاو بكه‌ینه‌وه كه بریتی یه له‌مه‌ی خواره‌وه .\nبه‌رِێزان وه‌ك هه‌موو لایه‌ك ئاگاداره ماڵپه‌ری ( هه‌ڵه‌بجه ئینفۆ ) ماڵپه‌رێكی سه‌ربه‌خۆ و قازانج نه‌ویسته‌وه ئاماده‌نه‌بوه له‌هیچ سات و كاتێكدا لایه‌نگری بۆ هیچ گروپ و ده‌سته و كۆمه‌ڵێك بكات ، به‌ڵگه‌ی ته‌واومان ئه‌نجامدانی ئه‌و هه‌ڵبژاردنانه‌ی كوردستانه كه زۆرترین ماڵپه‌ر و رۆژنامه‌ی به‌ناو سه‌ربه‌خۆ چۆن نه‌یانتوانیت بێ لایه‌نی خۆیا رِاگرن و له‌ده‌ستیان دا ، به‌ڵام جیگای خۆشحاڵی یه بۆ ئیمه نه‌بووینه سه‌كۆیه‌ك بۆ سه‌ركه‌وتنی هیچ لیستێك و شوێنیك بۆ بانگه‌شه‌كردن و مزایه‌ده‌كردن .\nماڵپه‌ری (هه‌ڵه‌بجه ئینفۆ ) له‌سه‌ر ئه‌ركی و ماندووبونی چه‌ند لاوێكی ناو شاری هه‌ڵه‌بجه و ده‌ره‌وه‌ی كوردستان و (هاوری سامان حه‌مه فه‌ره‌ج )له المانیا به‌رِێوه‌ده‌چێت مه‌به‌ستی سه‌ره‌كیش له‌م ماڵپه‌ره ده‌رخستنی جوانی و راستی یه‌كانی شاری هه‌ڵه‌بجه‌یه وه‌ك خۆی و كۆكردنه‌وه‌ی سه‌رجه‌م نوسه‌ران و خوێنه‌رانی شاری هه‌ڵه‌بجه و كه‌سایه‌تی و خه‌مخۆرانی هه‌ڵه‌بجه و دڵسۆزانی شاره‌كه‌یه له‌ماڵپه‌رێكی له‌م شێوه‌یه ، بۆ ئه‌وه‌ی له‌هه‌ركات و ساتێكدا هه‌ڵه‌بجه پێوستی یه‌كی هه‌بوو به‌هه‌موومانه‌وه بتوانین كۆده‌نگی بین له‌سه‌ری كاری جوانی بۆ ئه‌نجام بده‌ین ، جا ئه‌و كاره هه‌وڵدان بیت بۆ ناساندنی جوانیه‌كانی شاری به‌ده‌ره‌وه‌ی شاری هه‌ڵه‌بجه یاخوود ناساندنی جینۆسایدی هه‌ڵه‌بجه بیت له‌جیهان به‌سه‌رجه‌م خوێنه‌ران و بینه‌رانی ماڵپه‌ر ،وه یاخود نمایشكردنی ئه‌و هه‌موو جوانیه‌ی ئیستا له‌ناو كچان وكورانی شاردایه بۆ ته‌واوی ئه‌وانه‌ی پێیان وایه هه‌ڵه‌بجه له‌پاش 88 جوانیه‌كانی ونكردووه .\nپێمان وایه چه‌ند ساڵێك كاركردنمان له‌م شاره‌یه‌دا و له‌سه‌ر ماڵپه‌ری هه‌ڵه‌بجه كۆمه‌ڵێك ده‌ست كه‌وتی جوانمان هه‌یه بۆیه لیره نامانه‌وێت سه‌رجه‌م ده‌ستكه‌وته‌كانی ئه‌م ماڵپه‌ره بنوسین ته‌نها وه‌ك كورته‌یه‌ك پیمان باش بوو ئه‌و چه‌ند دیرِه‌ی سه‌ره‌وه له‌سه‌ر خۆمان بڵێین .\nبه‌رِێزان لیره دێمه سه‌ر ناوه‌رۆكی بابه‌ت و مه‌به‌ستی نوسینی ئه‌م بابه‌ته‌مان كه ئه‌وه‌یه (ماڵپه‌ری هه‌ڵه‌بجه بۆ خوپیشاندانه‌كانی هه‌ڵه‌بجه ناتوانێت بگوازێته‌وه ؟!!) وه‌ك لای هه‌مووان روون و ئاشكرایه رِاگه‌یاندكار كاتێك كه بیه‌وێت زۆر بێ لایه‌نانه هه‌واڵێك بگوازیته‌وه ده‌بێت له‌نزیكترین شوێنی روداوه‌كه ئاماده‌ی هه‌بیت و راستگۆ بیت له بڵاو كردنه‌وه‌ی ئه‌و هه‌واڵه ،ئیمه به‌رنامه‌یه‌كی كارمان هه‌یه هه‌ر شتێك بڵاو بكه‌ینه‌وه كه بچێته خانه‌ی راپۆرت ده‌بیت چه‌ند كه‌سێك له‌و راپۆرته كه قسه‌ده‌كه‌ن به‌ده‌نگی ووته‌كانیمان لابیت بۆ ئه‌وه‌ی راستگۆی خۆمان له‌ده‌ست نه‌ده‌ین یان ئه‌بیت هیچ نا وینه‌یه‌كی راستی ئه‌و روداوه‌مان لابیت كه سه‌لمێنه‌ری راستی بیت ،\nخۆپیشاندان مافی دیموكراسی هه‌رتاكێكه كه پێوسته مماره‌سه‌ی ئه‌م مافه‌ی خۆی بكات وه داواكاریه‌كانی به‌شیوه‌یه‌كی به‌رنامه بۆ داریژراو پێش كه‌شی لایه‌نی په‌یوه‌ندی دار به‌خۆپیشاندانه‌كه بكات ، هه‌ڵه‌بجه‌ی شه‌هید بی به‌ش نه‌بوو له‌سه‌رجه‌م ئه‌و خۆپیشاندانانه‌ی ئه‌مرِۆ له‌كوردستان ئه‌نجام ده‌درێت به‌ڵكو شێوازێكی جیاوازی به‌خۆیه‌وه دیوه رِه‌نگه هه‌ركه‌س و لایه‌نێك خوێندنه‌وه‌ی خۆی بۆ ئه‌وه هه‌بیت ، له‌یه‌كه‌م ساته‌وه‌ختی سه‌رهه‌ڵدانی خۆپیشاندان له‌شاری هه‌ڵه‌بجه له 2011-2-22 سه‌رپه‌رشتیارمان له‌ماڵپه‌ری هه‌ڵه‌بجه ( سه‌لاح جه‌میل ) بۆ گواستنه‌وه هه‌واڵه‌كان روو له‌ناو خۆپیشانده‌ران ده‌كات بۆ ئه‌وه‌ی بتوانیت راستی هه‌واڵه‌كان بگوازێته‌وه به‌ڵام به‌داخه‌وه به شاهیدی چه‌ند كه‌سانێك كه نزیك بوون له ( سه‌لاح جه‌میل ) له‌لایه‌ن خۆپیشانده‌رێكه‌وه په‌لامار ده‌درێت رِوبه‌رِوی ده‌بنه‌وه‌به پارچه بلۆك گوایه ئه‌گه‌ر ئه‌و وینانه ئه‌یگرێت بۆ لایه‌نێكی دیاری كراوبیت خراپی به‌سه‌ر دێنن ، ( سه‌لاح جه‌میل ) به‌رده‌وام تیان ده‌گه‌یه‌نیت كه‌مه‌به ستی ئه‌م وه‌ك ماڵپه‌ری هه‌ڵه‌بجه گواستنه‌وه‌ی راستی یه نه‌ك شتی تر به‌ڵاو ئه‌وان پیان باش نابیت كه رِێگه‌ی پی بده‌ن كاربكات له‌ناویان ،بۆیه ده‌ست به‌جێ مه‌یدانه‌كه جیده‌هێڵێت .پاشتر له‌رِێگه‌ی چه‌ند كه‌سانێكی دڵسۆز ئاگادار ده‌كرێته‌وه كه له‌ناو خۆپیشانده‌ران مه‌رامێك هه‌یه تكایه ئاگاداری خۆی بێت ، وه له‌سه‌روو به‌ندی چه‌ندین خۆپیشاندان له‌ترسی گیانی خۆی و نه‌یتوانیوه نزیك بیته‌وه هه‌واڵه‌كان بگوازیته‌وه ، ئیمه له‌ماڵپه‌ری هه‌ڵه‌بجه به‌وێنه كه‌سی په‌لامارده‌ری ( سه‌لاح جه‌میل ) لایه كه چی به‌ده‌سته وه‌یه و ئاراسته‌كه‌شی كوی یه ، بۆ ده‌بیت ماڵپه‌رێك بكاته ئامانج له‌سه‌ری ئه‌و هه‌موو راگه‌یاندنانه‌دا .\nئێمه له‌ماڵپه‌ری هه‌ڵه‌بجه‌وه رِای ده‌گه‌یه‌نین كه هیچ كات كه‌س ناتوانیت بیده‌نگمان بكات و رِێگریمان لی بكات له‌گواستنه‌وه‌ی راستی یه‌كان به‌ڵام ده‌ست گرتن به‌سه‌لامه‌تی رۆحی هاوكارمان ئه‌ركی سه‌رشانمانه نامانه‌ویت هیچ كه‌سێك كه‌له‌گه‌ڵ ئیمه‌دا كارده‌كات توشی گرفت و زیان ببیته‌وه .\nله‌گه‌ڵ ریزمان بۆ هه‌موو لایه‌ك .\nده‌سته‌ی سه‌رپه‌رشتیاری ماڵپه‌ری هه‌ڵه‌بجه\nبزوتنه‌وه‌ی سه‌لبی و ئیسپاتی\tهه ریم کوردستان و تورکیا ما مه له له سه ر پەکەکە ده که ن


كۆرۆنا لە ئێران لە هەڵكشاندایە – تۆڕی میدیایی خەڵک\n2021/01/15 - 3:03 PM\nوتەبێژی وەزارەتی تەندروستی ئێران ڕایگەیاند، لەماوەی 24 كاتژمێری ڕابردوودا 83 هاووڵاتی گیانیان لەدەستداوە.\nئاژانسی تەسنیم بڵاویكردەوە، سیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەنووسیدا ڕایگەیاند، لە 24 كاتژمێری راِبردوودا 6 هەزار و 485 هاووڵاتی تووشی ڤایرۆسی كۆرۆنا بوون، بەو شێویە كۆی ژمارەی تووشبووان بە ڤایرۆسی كۆرۆنا گەیشتە ملیۆنێك و 318 هەزار و 295 كەس.\nوتیشی”لە 24 كاتژمێری ڕابروودا، 83 هاووڵاتی بەهۆی ڤایرۆسەكەوە گیانیان لەدەستداوە، بەمشیوەیە كۆی ئەوانەی بە كۆرۆنا گیانیان لەدەستداوە گەیشتە 56 هەزار و 621 كەس”.\nكۆمپانیای دیلۆیت ڕاپۆرتێكی لەسەر نەوتی هەرێم بڵاوكردەوە


موقته‌دا سه‌در لیژنه‌یه‌ك بۆ دانوستان پێكده‌هێنێت\n:: PM:02:31:14/10/2021 \nسه‌رۆكی ره‌وتی سه‌در موقته‌دا سه‌در، لیژنه‌یه‌كی تایبه‌تی دامه‌زراند و راگه‌یاندووه. مه‌به‌ست له‌و لیژنه‌یه وه‌ك خۆی گوتوویه‌تی، بۆ دانوستانه له‌گه‌ڵ لایه‌نه سیاسییه‌كان.\nپێگه‌ی "شه‌فه‌ق نیوز" ئه‌مڕۆ پێنجشه‌م 14ی تشرینی یه‌كه‌م بڵاوی كردووه‌ته‌وه، به‌پێی راگه‌یاندنه‌كه‌ی سه‌در بۆ لیژنه تایبه‌ته‌كه‌ی، مه‌به‌ست لێی جیا له دانوستان بۆ دروستبوونی حكوومه‌تێی نوێی فیدراڵ، هاوكات ئه‌و لیژنه‌یه ده‌سه‌ڵاتی ئه‌وه‌شیان هه‌یه هاوپه‌یمانی له‌گه‌ڵ لایه‌نه‌كاندا پێكبێنن.\nبه‌پێی راگه‌یه‌نراوه‌كه‌ی سه‌در، لیژنه‌كه پێكدێن له حه‌سه‌ن عه‌زاری وه‌ك سه‌رۆكی لیژنه، نه‌سار روبه‌یعی وه‌ك جێگری یه‌كه‌می سه‌رۆك، نه‌بیل ته‌رفی جێگری دووه‌می سه‌رۆك، حاكم زاملیش وه‌ك پاڵپشتیی لیژنه‌كه ناوی هاتووه.\nموقته‌دا سه‌در له راگه‌یه‌نراوه‌كه‌یدا بۆ لایه‌نه سیاسییه‌كان ده‌ڵێ، ئه‌م لیژنه‌یه بۆ دانوستانه و ده‌سه‌ڵاتی ته‌واویان هه‌یه و نوێنه‌ری راستیی منن، ده‌توانن له‌م قۆناغه‌دا له‌گه‌ڵ لایه‌نه‌كان هاوپه‌یمانی دروست بكه‌ن. ته‌نیا ئه‌وه نه‌بێ كه هه‌ندێك لایه‌ن كه تێبینیمان له‌سه‌ریان هه‌یه، بۆ هاوپه‌یمانی له‌گه‌ڵیان ده‌بێ بگه‌ڕێنه‌وه بۆ لای خۆمان.


فه‌یسبوك، ماسنجه‌ر جیاده‌كاته‌وه\n21/1/2017 09:59 AM\nتۆڕی كۆمه‌ڵایه‌تی فه‌یسبوك به‌رده‌وام له نوێكردنه‌وه‌ی تۆڕه‌كه‌یدایه‌و بۆ ئه‌مجاره‌ش به‌نیازه به‌یه‌كجاری له‌ناو تۆڕه‌كه‌یدا ده‌ستبه‌رداری ماسنجه‌ر ببێت و به به‌رنامه‌یه‌كی جیاواز بتوانرێت به‌كاربهێنرێت.\nبه‌پێی هه‌واڵی ئاژانسه ته‌كنه‌لۆژییه‌كان له جیهاندا، له ناوه‌ڕاستی ساڵی 2017ـه‌وه تۆڕی كۆمه‌ڵایه‌تی فه‌یسبوك، ماسنجه‌ر جیاده‌كاته‌وه، واتا به‌كارهێنه‌رێكی تۆڕی كۆمه‌ڵایه‌تی فه‌یسبوك ئه‌گه‌ر له‌سه‌ر مۆبایله‌كه‌ی به‌رنامه‌ی ماسنجه‌ر دانه‌گرێت، ئه‌وا ناتوانێت نامه بنێرێت بۆ هاوڕێكانی و به‌پێچه‌وانه‌شه‌وه نامه‌ی هاوڕێكانی به‌ده‌ست ناگات.\nجێی باسه، ئه‌مه بۆ یه‌كه‌مجار نیه فه‌یسبوك گۆڕانكاری له ماسنجه‌ردا ده‌كات، به‌ڵكو چه‌ندینجار نوێگه‌ری بۆ كردووه‌و هه‌رجاره‌و تایبه‌تمه‌ندییه‌كی جیاوازی بۆ زیادكردووه، به‌ڵام بۆ ئه‌مجاره به یه‌كجاری له فه‌یسبوكی جیاده‌كاته‌وه‌و وه‌كو دوو به‌رنامه‌ی جیاواز له مۆبایله‌كه‌تدا ده‌توانیت به‌كاریان بهێنیت. هه‌روه‌ها به‌م رێگه‌یه‌ش و به‌هۆی ریگلام كردن له‌و تۆڕه، كۆمپانیای فه‌یسبوك قازانجێكی گه‌وره‌ی ماددی ده‌كات.\nخاك - و/ لانه كاشان


هاوپەیمانیی نێودەوڵەتی: هێزی هاوپەیمانی هەردوو فڕۆکەکانی خستنەخوارەوە\nSAT, 18 SEP 2021 01:28 Erbil, GMT +3\nSUN, 12 SEP 2021 11:01 | KDP.info\nھەولێر-KDP.info- گوتەبێژی هاوپەیمانیی نێودەوڵەتی رایگەیاند، شەوی رابردوو بە دوو فڕۆکەی بێفڕۆکەوانی بۆمبڕێژکراو، هێزی هاوپەیمانان لە فڕۆکەخانەی نێودەوڵەتیی هەولێر کرایە ئامانج و هێرشەکان هیچ زیانێکی گیانی و ماددییان لێنەکەوتوونەتەوە.\nوەین مارۆتۆ، گوتەبێژی هاوپەیمانیی نێودەوڵەتیی دژی داعش لە تویتەر نووسیویەتی، نزیکەی کاتژمێر 11:43 خولەکی شەوی 11ی ئەیلوول، هێزی هاوپەیمانان لە فڕۆکەخانەی نێودەوڵەتیی هەولێر بە دوو فڕۆکەی بێفڕۆکەوان کرایە ئامانج و هێزی هاوپەیمان هەردوو فڕۆکەکانی خستنەخوارەوە.\nگوتەبێژی هاوپەیمانی نێودەوڵەتی ئاماژە بەوەش ده‌كات، "یەکێک لە فڕۆکە تێکشکێندراوەکان کەوتە نێو سنووری بنکەی هاوپەیمانیی نێودەوڵەتی و فڕۆکەکەی دیکەش کەوتە دەرەوەی سنووری بنکەکەوە و هێرشەکان هیچ زیانێکی گیانی و ماددییان لێنەکەوتووەتەوە".\nواین مارۆتۆ راشیگەیاند، هەر هێرشێک کە دەکرێتە سەر حکوومەتی عێراق، هەرێمی کوردستان و هاوپەیمانان، دەسەڵاتی دامەزراوە عێراقییەکان، "سەروەریی یاسا و سەروەریی نیشتمانیی عێراق لەناودەبات". هەروەها دەشڵێت، ئەو هێرشانە ژیانی خەڵکی سیڤیل، هێزە هاوبەشەکانمان لە سوپای عێراق، هێزەکانی پێشمەرگە و هاوپەیمانان دەخەنە مەترسییەوە.\nهەروەها پێشتر لە بەرەبەیانی ئەمڕۆ دژە تیرۆری کوردستان رایگەیاند، "هێرشەکەی ئەمشەوی سەر فڕۆکەخانەی نێودەوڵەتیی هەولێر لە رێگەی دوو درۆنی بۆمبڕێژکراوەوە ئەنجام دراوە و هیچ زیانێکی گیانی نەبووە."


تورکیا ناتوانێت بچێته ناو مه‌نبه‌ج\n13:32 PM IRAQ\nSUNDAY, 21 OCTOBER 2018 - 12:47\nسه‌رۆک وه‌زیرانی کانتۆنی جزیره بۆ کوردپرێس:\nبه‌شی سووریا- سه‌رۆک وه‌زیرانی کانتۆنی جزیره ده‌ڵێت: مه‌نبه‌ج له‌لایه‌ن ئه‌نجومه‌نی مه‌ده‌نیی مه‌نبه‌جه‌وه ئیداره ده‌کرێت هه‌ر بۆیه تورکیا ناتوانێت بچێته ناو مه‌نبه‌ج.\nعه‌بدولکه‌ریم سارۆخان ئاماژه به لێدوانی به‌رپرسانی تورکیا له‌باره‌ی ڕێککه‌وتن له‌گه‌ڵ ئه‌مریکا له‌سه‌ر مه‌نبه‌ج ده‌کات و به هه‌واڵنێری کوردپرێس ده‌ڵێت: هیچ ڕێککه‌وتنێک له‌سه‌ر چوونی تورکیا بۆ ناو مه‌نبه‌ج نه‌کراوه و ئه‌گه‌ریش ڕێککه‌وتنێک وا هه‌بێت قبووڵی ناکه‌ین.\nناوبراو گوتیشی: مه‌نبه‌ج له ئیتنیک و که‌مینه‌یێکی جۆراوجۆره پێکهاتوووه که پێکه‌وه ئه‌و شاره به‌ڕێوه ده‌به‌ن و پێویستیان به هیچ هێزێکی "داگیرکار" نییه که بچێته ناو ئه‌و شاره‌وه.\nعه‌بدولکه‌ریم سارۆخان ده‌شڵێت: تورکیا ڕای‌ده‌گه‌یێنێت که له‌گه‌ڵ ئه‌مریکا له‌سه‌ر کۆنتڕۆڵ کردنی مه‌نبه‌ج گه‌یشتوونه‌ته ڕێککه‌وتن و ئه‌وه‌ش له حاڵێکدایه که ئه‌مریکییه‌کان بۆچوونێکی وه‌هایان نییه به‌ڵام ئێمه به‌رپه‌رچی هه‌ر ڕێککه‌وتنێک ده‌ده‌ینه‌وه که گه‌شه‌خوازی بێگانه‌ی به‌دواوه بێت.\nسه‌رۆک وه‌زیرانی کانتۆنی جزیره ئاماژه‌ی به‌وه‌ش کرد که ده‌بێ لایه‌نه‌کان ڕێز له سه‌روه‌ریی سووریا بگرن و گوتیشی: هاوکاریی ئێمه له‌گه‌ڵ هێزه جۆراوجۆره‌کان به بۆنه‌ی به‌ره‌نگاربوونه‌وه‌ی تیرۆریزمه به‌ڵام ده‌بێ ڕێز بۆ ئه‌و بنه‌مایه دابنێین که خه‌ڵکی سووریا خۆیان بڕیار له‌سه‌ر چاره‌نووس و به‌ڕێوه‌بردنی وڵاته‌که‌یان ده‌ده‌ن.\nشایانی باسه؛ به‌رپرسانی تورکیا ئیدعا ده‌که‌ن که له‌گه‌ڵ ئه‌مریکا ڕێککه‌وتوون له‌سه‌ر چوونه ناو مه‌نبه‌ج و ئه‌وه‌ش له کاتێکدایه واشنتۆن له هێڵێکی پێوه‌ندیی نێوان تورکیا و هێزه کوردییه‌کان قسه ده‌کات بۆ ئه‌وه‌ی پێکدادانێک له نێوان دوو لایه‌ن ڕوو نه‌دات، شتێک که له‌لایه‌ن ئه‌نقه‌ره‌وه قبووڵ ناکرێت.


ڕاسان دەبێ لە چ روانگە و سۆنگەیەکی فیکری و مەیدانی بەهرەمەند بێت تا بتوانێ وەڵامدەری پرسی ژنان لە کوردستان بێت؟ ئەرکی ژنانی کورد لەم قۆناغەدا چییە؟ راسان وەک ناونیشانی ئەو هەستانەوە نوێیەی رۆژهەڵاتی کوردستان کە مەبەستییەتی خەباتی شاخ و شار پێکەوە گرێ بداتەوە و بزووتنەوەی سیاسیی لە چەقبەستوویی دەرباز بکا و گوڕ و تین بە بەر هەموو جمگەکانی کۆمەڵگادا بکاتەوە، ناشێ تەنیا بریتی بێ لە بزاوتێکی چەکداری داماڵراو لە فیکر و پرۆژە و میکانیزمە شیاوەکانی پەرەگرتن و سەرکەوتنی ئەو رابوونە.\nیەکێ لە توخمە سەرەکییەکانی بنەما فکرییەکانی راسان دەبێ روانگەی یەکسانیخوازیی نێوان هەر دوو رەگەزی کۆمەڵگا بێ. هەر بەو پێیەش، ئەرکدار کردنی هەر دوو رەگەز. چونکە کۆمەڵگای کوردستان زۆر لە نۆڕمە نەریتییەکانی بە جێهێشتووە و ژن یاریکەرێکی نەک هەر کۆمەڵایەتی بەڵکوو، سیاسی، ئابووری و کولتوری رۆژهەڵاتی کوردستانە. چاوخشاندنێکی خێرا بە سەر دۆخی ژن لە رۆژهەلاتی کوردستاندا دەریدەخا کە ژن لە هەموو بەستێنەکانی ژیاندا ئامادەیی هەیە. لە بازاڕی کار، لە زانکۆ، لە قوتابخانە، لە مەیدانە فەرهەنگیەکانی زمانەوانی، شێعر، چیرۆک و شانۆ و هتد.\nئەمە لە بواری نەزەریشەوە، بابەتێکی جێی سەرنجە لە چەمکی نەتەوەخوازی و ژندا. لە راستیدا، ژن بەو رۆڵە پەروردەییەی کە وەک دایک هەیەتی، دەورێکی گرینگ دەگێڕێ لە خەمڵاندن و وەجووڵەخستنی بزاڤی نەتەوایەتی، کە واتە هیچ بزووتنەوەیەکی سیاسیی لەو کۆمەڵگایەدا، سەرکەوتوو نابێ ئەگەر، نەتوانێ هۆیەکانی بەشداری و ڕۆڵگێرانی ژن دەستەبەر بکا. هەرچی بۆ باری مەیدانی بابەتەکە دەگەڕێتەوە، ئەوە بریتییە لە گەڵاڵەکردنی پرۆژە و دۆزینەوەی میکانیزمی گونجاو بۆ بەشداری ژن لە راساندا. لەم بەستێنەدا ئەوەی کە دەبێ ناوەرۆک و کڕووکی پرسەکە بێت ، ئەو میکانیزمەیە کە خۆ لە حاڵەتی رێکلامی دەبوێرێ و رۆڵگێڕانی واقعی وشوێندانەر، چ لە گۆڕەپانی شارەکان و چ لە شاخ بۆ بەشداری ژن لە راساندا، دابین دەکات. بە کورتی، راسان دەبێ ناونیشان و ئادرەسێک بێ بۆ رەت کردنەوەی هەر جۆرە هەڵاواردن و نایەکسانییەک لە نێوان ژن و پیاو وگۆڕەپانێک بێ لە بەشداری هاوسەنگ و بەرابەر بۆ ژنی کورد لە شاخ و شار.\nبێگومان کاتێک کە باس لە خەباتی سیاسی دەکرێ ، هەموو چین و توێژەکان دەگرێتەوە. کۆمەڵگای کوردی لە رۆژهەڵاتی کوردستان زیندوو و هۆشیار و خوێندەوارە. لەم کۆمەڵگایەدا ژنی کورد لە هەموو بوارەکاندا بە پێی دەرفەت و ئیمکان، ئەرکی خۆی راپەراندووە. لەم سەردەمەدا بەهۆی چوونە سەرەوەی ئاستی خوێندەواری و پەرەسەندنی تەکنەلۆژیای گەیاندن و گواستنەوە و بە هۆی ئەنترنێت و رایڵکە کۆمەڵایەتییەکان و دنیای ماسمێدیا ، ژنان دەتوانن ئەرکی گەورەتر و فراوانتر و رێکخراوتر لە رابردوو هەڵگرن. لە یەکەم دەرەنجامەکانی راساندا ئێمە شاهیدی وەجووڵەکەوتنی ژنان بووین چ لە شاخ و چ لە شار. پەیوەستبوون بە ڕیزەکانی پێشمەرگە لە شاخ و پەرەگرتنی هاوکاری لەگەڵ تەشکیلاتی نهێنی و گوێزانەوەی دەنگوباسەکانی راسان لە ناو شارەکان، بەشێک لەو ئەرکانەن کە ژنی کورد لە رۆژهەڵاتی کوردستان، لە پێوەندی لەگەڵ راساندا هەڵیگرتوون. ئەمە نیشاندەری ئەوەیە کە راسان توانیویەتی هەر لە سەرەتاکانی خۆیدا ژنان وەگەڕ بخا و ژنی کوردیش ، هەر کە هەلومەرجی لەباری پێ شک هاتووە لە بەڕێوەبردنی ئەرکی نەتەوەیی خۆی، لای نەداوە.\nبەڵام، قسە لە سەر ئەوەیە کە لەم قۆناغەدا، پێویستە ژنی کورد، لە رۆژهەڵاتی کوردستان، زیاتر ئەرک هەڵگرێت و پتر شوێندانەر بێت. ژنی کورد لە م قۆناغەدا دەتوانێ و پێویستە دەوری لە راساندا بەرفراوانتر بکات. گوڕ و تین‌دان بە چالاکیی لە بواری راگەیاندن و پێوەندی گرتن، پەیوەست بوونی زیاتر بە هێزی پێشمەرگە، پووچەڵکردنەوەی شەڕی دەروونی و پرۆپاگەندەی داگیرکەرانی کوردستان و نەیارانی گەلی کورد ، پاراستنی بەهاکان و کۆلتوری رەسەنی کوردی ، هاوکاری ماڵی ، هاوکاری و کارئاسانی لەگەڵ هاوژین و مندالەکانی بۆ پشتیوانی لە راسان، گەیاندنی دوا و دەرمان و دەیان خاڵی لەم بابەتە، بەشێکی گرینگ لەو ئەرکە پێک دێنێ، کە پێویستە ژنی کورد هەڵیبگرێت . بەمجۆرە و بە بەشداری لە راسان دا، لە گەڵ دەسکەوت و سەرکەوتنەکانی "راسان" ژنانیش بە هەمان شێوە لە ماف و ئازادییەکانیان نیزیک دەبنەوە و لە هەناوی راساندا، فکر و پرۆژە و میکانیزم و کردار لێک گرێ دەدرێن.


چه‌وه‌ڕێكردن له وجوود ئاده‌میزاد\n* وجوود له‌ناو جه‌هان: ئه‌گه‌ر ئاده‌میزاد وجوود داشتوود ئه‌وه هه‌وه‌جه وه شوون یا جه‌هانیگ دیرێد ك له‌تى نیشته‌جى بوود، ئاده‌میزاد له‌هه‌ركووره بوود هه‌وه‌جه وه شوونیگ دیرێد له‌تێ نیشته‌جێ بوود.\n* وجوود وه‌ل كه‌سه‌یل تر: ماناى ئه‌وه‌سه ئه‌گه‌ر ئاده‌میزاد وجوود داشتوود، بایه‌سه وه‌ل كه‌سه‌یل تر بوود، چوینكه كه‌سه‌یل تر هووكارن ئه‌را وجوود من، ئمجا ژیان وه‌ل كه‌سه‌یل تر وه‌و مانا نییه ك ئه‌وان وجوود تۆ داگیر بكه‌ن و هه‌ق ئازادى له‌لید زه‌فت بكه‌ن، به‌ڵكوو له‌وه‌ختیگ هاید وه‌ل ئه‌وان هس وه ئاسایش و ئارامى كه‌ید.\n* نگه‌رانى: ماناى ئه‌وه‌سه ئه‌گه‌ر ئاده‌میزاد بوود بایه‌س نگه‌ران بوود، ئه‌یه قسه‌ى خود "هایدگه‌ر"ه، هووكار ئى نگه‌رانى ئاده‌میزادیشه وجوود مردنه‌و سه‌رچه‌وه‌ى زانین یه‌یش ئاگاییه‌و یه‌یش جیاكه‌ر ره‌گه‌ز ئنسانیه له دروسكریاگه‌یل تر .\n* فامستن: ئاده‌میزاد ره‌سه‌ن وه فامستنه‌وه نووڕیده وجوود خوه‌ى نه‌ك وه‌شیوه‌ى كه‌مفامى. ئاده‌میزاد ره‌سه‌ن خوه‌ى بڕیار خوه‌ى ئه‌یاد.\nد. محه‌مه‌د كه‌مال له كتاوه‌گه‌ى له‌ژیر ناونیشان "وجوود و داهێنان" بێجگه ئه‌وه مه‌رجه‌یله مه‌رجیگ تر ئه‌را وجوود ئاده‌میزاد دانه‌ید ك ئه‌ویش داهێنانه، ئاده‌میزاد ره‌سه‌ن مه‌به‌س له‌لى ئه‌و ئاده‌میزاده‌یل ژیرده‌سه نییه‌و خوه‌ى وجوودد خوه‌ى ئسبات ئه‌كا له‌كار و داهێنان.\nئه‌وه‌ك له‌یره ئه‌خوازیم ئاماژه وه‌پى بكه‌یم، هێزیگ تر و روحیگ تر و سحریگ تره ك وه قویلى له وجوود ئاده‌میزاد هه‌س، ئه‌ویش "چه‌وه‌ڕێكردن"ه. چه‌وه‌ڕێ به‌شێگه له وجوود ئاده‌میزاد، ئمجا دوینید ئاده‌میزاد چه‌وه‌ڕێ خوه‌شییگه یا چه‌وه‌ڕێ ته‌نگییگه یا چه‌وه‌ڕێ وه‌دیهاتن خه‌ویگه، وه‌ل ئه‌وه‌یشا ترس وه‌دینه‌هاتن ئه‌و خه‌ویشه دیرێد، ك یه‌یش ئاسوو چه‌وه‌ڕێكردن فراوانتر ئه‌كاو فیشتر به‌سێده‌مانه چه‌وه‌ڕێكردنه‌و.\nئمجا فره‌جار چه‌وه‌ڕێكردن ئاده‌میزاد چه‌وه‌ڕێیگه پڕ له ئومید و ئاره‌زوو گه‌وراو ره‌سین وه خوه‌شبه‌ختى و دوینید فره‌جاریش خه‌وه‌یلمان تیه‌یده دى و بووده راسى و ئاره‌زووه‌یلمان جیوه‌جى بوود ك چه‌نه‌ها ساڵ له چه‌وه‌ڕێ بویمنه ئه‌ڕاى.


شاندەکەی تورکیا بۆ چی هاتوونەتە بەغدا و هەولێر؟ – کوردی – RojNews.News\n19/01/2021 - 1:45:25 pm\nکۆبوونەوەی بارزانی و ئاکار\nچاودێرانی سیاسی هاتنی شاندەکەی تورکیا بۆ هەولێر و بەغدا، گرێدەدەن بە سیاسەتی داگیرکارانەی دەوڵەتی تورک دژ بە پەکەکە و گەلی کورد، پێیانوایە، تورکیا خۆی ئامادە دەکات بۆ قۆناغێکی نوێ لە دژایەتیکردنی کورد و چڕکردنەوەی هێرش و پەلامارەکانی بۆسەر پەکەکە، بۆ ئەم مەبەستەش دەیەوێت پشتیوانی عێراق و هەرێم بەدەستبهێنێت.\nلە دوێنێوە شاندێکی باڵای سەربازی دەوڵەتی تورکی داگیرکەر، کە پێکدێن لە خلوسی ئاکار وەزیری بەرگریی و یەشار گولەر سەرۆک ئەرکانی سوپای تورک، سەردانی عێراق و هەرێمی کوردستانیان کردووە.\nشاندەکەی دەوڵەتی تورک سەرەتا لە بەغدا بەجیا لەگەڵ هەریەک لە مستەفا کازمی، سەرۆک وەزیران و د.بەرهەم ساڵح سەرۆک کۆماری عێراق، کۆبوونەوە، دواتر سەردانی هەولێریان کرد و لەلایەن شۆڕش ئیسماعیل وەزیری پێشمەرگەوە پێشوازییان لێکرا.\nلە ئێستادا شاندە سەربازییەکەی دەوڵەتی تورک لە هەولێرە و لەگەڵ بەرپرسانی باڵای هەرێمی کوردستان لە کۆبوونەوەدایە، سەرەتا لەگەڵ مەسعود بارزانی سەرۆکی پەدەکە کۆبووەوە، دواتر سەردانی مەسرور بارزانیی سەرۆکی حکومەتی هەرێمی کردووە و دواتر لەگەڵ نێچیرڤان بارزانی سەرۆکی هەرێمی کوردستان کۆدەبێتەوە.\nهاتنی ئەو شاندە سەربازییەی دەوڵەتی تورک لە کاتێکدایە، کە ڕۆژانە فڕۆکە جەنگییەکانی ئەو دەوڵەتە باشوری کوردستان بۆردوومان دەکەن و سەروەری خاکی عێراق پێشێل دەکەن، جگە لەوەی بە قوڵایی ٤٠ کیلۆمەتر خاکی باشوری کوردستانیان داگیرکردووە و بە دەیان سەربازگە و ناوەندی سیخوڕییان کردووەتەوە، هاتنی ئەم شاندە و پێشوازی لێکردنیان لەلایەن بەرپرسانی هەرێم و عێراق باس و خواسی جیاوازی بەدوا خۆیدا هێناوە و لەبارەی ئامانجی هاتنی شاندەکە، بەشێک لە چاودێرانی سیاسی بۆ ڕۆژنیوز دەدوێن.\nئارێز عەبدوڵا چاودێری سیاسی سەردانی ئەو شاندە لەم کاتەدا گرێدەدات بە سیاسەتە داگیرکارییەکانی دەوڵەتی تورک و دەڵێت: تورکیا خۆی ئامادە دەکات بەهاری ئەمساڵ هێرش و پەلامارەکانی بۆسەر پەکەکە زیاتر بکات لە باشوری کوردستان، بۆ ئەو مەبەستەش دەیانەوێت پشتیوانی تەواوەتی عێراق بەدەستبهێنن، ئەم سەردانەش لەو چوارچێوەیەدایە، بۆ ئەوەی درێژە بە سیاسەتەکانی پێشووی بدات و هێرش و داگیرکارییەکانی زیاتر بکات.\nهەر لەم بارەیەوە پشدەر بابەکر چاودێری سیاسی وتی: تورکیا دەیەوێت قۆناغێکی نوێ لە شەڕی کورد دەستپێبکات، بۆ ئەو مەبەستەش دەیەوێت هاوکاری و پشتیوانی عێراق بەدەستبهێنێت و هەرێمی کوردستان لەو شەڕە تێوەگلێنێت، بەڵام هەردوو حکومەتەکە لە دۆخێکی خراپدان و ئەو توانایان نییە بە پراکتیکی خواستی تورکیا جێبەجێبکەن، تەنها لە ڕووی میدیایی و هەواڵگیرییەوە دەتوانن هاوکاری تورکیا بکەن.\nئاماژەی بەوەشدا: شاندەکەی تورکیا تەواو سەربازییە، ئەمەش پێمان دەڵێت کە هۆکاری سەرەکی هاتنیان ڕاستەوخۆ پەیوەندی بە لێدان لە پەکەکە و پرسی کوردەوە هەیە لە ڕۆژئاوا، باشور و باکوری کوردستان، داگیرکاری و بۆردوومان و تۆپبارانکردنی کوردستان لەلایەن تورکیاوە و هاتنی شاندێکی سەربازی لەم کاتەدا، دیارخەری ئەوەیە دەیانەوێت بە هەمان سیاسەت و ئەقڵییەتی پێش خۆیان کێشەی تورکیا بە سەربازی یەکلایی بکەنەوە و ئینکاری بوونی نەتەوەی کورد بکەن.\nهەروەها عادل عوسمان چاودێری سیاسی پێیوایە: ھاتنی وەزیری بەرگری تورکیا و پەیامی کازمی بە بەکارنەھێنانی سنوورەکانی عێراق بۆ ھێرش بۆ سەر تورکیا، پەیامێکی خراپە و خۆ لەگێلی دانە بەرامبەر ڕەوشی تێکۆشانی ئازادی گەلی کورد، کە پێویستە لەبری پەیامی شەڕ ھەگبەکەی پەیامی ئاشتیی و چارەسەریی کێشەکانی تێدابێت، بەبێ چارەسەری کێشەی کوردیش ھیچ کێشەیەکیتر چارەسەر ناکرێت.\nدەشڵێت: بۆ ڕێگری لە نەمانی شەڕ دوو تەوەر گرنگە و شایانی ھەڵوەستە لەسەر کردنە، ئەوانیش بینینی دۆزی کورد، وەک کێشەیەکی پەیوەنددار بەھەموو لایەنەکان و گەلان و حکومەتەکانی ناوچەکەوە، واتە وەک کێشەی ڕۆژھەڵاتی ناوەڕاست و جیھان و حەقیقەتی کێشەکە بۆ چارەسەری نەک سڕینەوە و لەناوبردن و قڕکردن، هەروەها پێویستە عێراق، سنوور بۆ داگیرکاری و دەستدرێژییەکان و ھەبوونی بارەگا و سوپای تورک دابنێت و نەھێڵێت ئەو سوپا زەبەلاحە سەروەرییە نیشتیمانی و یاساییەکانی پێشێل بکات بە بیانووی پەکەکەوە.


رۆژئاوای کانادا: به‌ڕێوه‌چوونی یادی 20 ساڵه‌ی تیرۆری رێبه‌ر دوکتور ?\nلە بیسته‌مین ساڵیادی شه‌هید بوونی رێبه‌ری زانا و به‌لیمه‌تی حیزبی دێموکراتی کوردستان، شه‌هید دکتور قاسملوو هاوڕییانی رێز له خه‌بات و تێکۆشانی ئه‌و رێبه‌ره شه‌هیده‌ی که هه‌ر ده‌م له دڵی میله‌ته‌که‌ی دایه گیرا.\nرۆژی دووشه‌ممه ڕێکه‌وتی 13ی ژوئێنی2009ی زایینی کاتژمێر 7 بۆ 9ی دوانیوه‌ڕوه له لایه‌ن کومیته‌ی حیزبی دێموکراتی کوردستان له ڕۆژئاوای کانادا-ڤانکۆڤێر، به بۆنه‌ی بیسته‌مین ساڵیادی شه‌هید بوونی شه‌هیدی نه‌مر کاک دکتور قاسملوو هاورییانی به ده‌ستی دیپڵۆمات تیرۆریسته‌کانی رێژیمی ئێران له ڤییه‌نی پێته‌ختی وڵاتی ئوتریش، به‌رنامه‌یه‌کی یاد کردنه‌وه و ڕێزلێنان ڕێکخراه.\nسه‌ره‌تای یاد کرتنه‌وه‌که وێرای به‌خێر هێنانی به‌شدار بووان له لایه‌ن هاورێ خه‌لیل ئه‌شکانی ئه‌ندامی کومیته به خوێندنه‌وه‌ی سروودی نه‌ته‌وه‌یی ئه‌ی ره‌قیب ده‌ست پێکرا و ئینجا خولێک بێ ده‌نگی بۆ ڕێز گرتن له شه‌هیدانی رێگای رزگاری کوردستان به گشتی و ڕێبه‌ری شه‌هید دکتور قاسملوو هاورییانی به تایبه‌تی راگیرا. دواتر به‌یاننامه‌ی ده‌فته‌ری سیاسی حیزبی دێموکراتی کوردستان\nبه بۆنه‌ی بیسته‌مین ساڵیادی شه‌هید بوونی کاک دکتور قاسملوو هاورییانی له لایه‌ن کاک عوسمان چۆمه‌لانی ئه‌ندامی کومیته پیشکه‌ش کرا.له لایه‌ن نوێنه‌رایه‌تی پژاک له کانادا کاک برایمی باقی په‌یامێک به‌م بۆنه‌یه‌وه پێشکه‌ش کرا.\nئێنجا له لایه‌ن به‌رپرسی کومیته‌ی حیزب له ڕۆژئاوای کانادا ئه‌نوه‌ر که‌ریمی چه‌ند وته‌یه‌ک له سه‌ر که‌سایه‌تی ڕێبه‌ری شه‌هید کاک دکتور قاسملوو پێشکه‌ش کرا که وێرای ئاماژه کردن به ڕوڵ و کارتێکه‌ری شه‌هیدی نه‌مر دکتور قاسملوو له ساخکردنه‌وه و رێکخستنه‌وه‌ی ته‌شکیلاتی حیزبی دێموکراتی کوردستان،که دوای روخانی کۆماری کوردستان توشی دابران و په‌رته‌وازی ببون به شێوه‌یه‌کی نۆی و مودیرن، وهه‌ر وه‌ها له رێگای حیزبی دێموکراتی کوردستانه‌وه رێبه‌ری کردنی بزوتنه‌وه‌ی رزگاری خوازانه‌ی گه‌لی کورد له رۆژهه‌لاتی کوردستان که توانی خزمه‌تێکی گه‌وره به میله‌ته‌که‌ی بکات و ڕێبه‌ری شه‌هیدمان وه‌ک مامۆستایه‌کی ئاکادمی و زانا توانی مه‌سه‌له‌ی کورد به دونیا بناسێنیه‌و ئیعتیبارێکی نێونه‌ته‌وه‌یی بۆ حیزبی دێموکراتی کوردستان دروست بکات،هه‌ر بۆیه رێژیمی تیرۆریستی ئێران حازر بوو به به هه‌ر نرخێک بێت کاک دکتور قاسملوو له ناو به‌ریه، چون دوژمن به خه‌یالی خاوی پیی وابوو به له ناو بردنی رێبه‌ری به توانای حیزب و بزوتنه‌وه‌ی رزگاریخوازانه‌ی گه‌لی کورد له رۆژهه‌ڵاتی کوردستان ده‌توانیه کۆتایی به‌م بزوتنه‌ویه بێنیه، له گه‌ڵ ئه‌م راستیه حاشا هه‌ڵ نه‌گریی تاکوو ئێستاش که‌ڵینی له ده‌ستدانی شه‌هید دکتور قاسملوو به بزوتنه‌وه‌ی رزگاری خوازی گه‌لی کورد له رۆژهه‌لاتی کوردستان به گشتی و په‌یکه‌ره‌ی حیزبی دێموکراتی کوردستان به تایبه‌تیه‌وه دیاره، به‌لام به خۆشیه‌وه رێبواران و قوتابیانی به وه‌فای دکتور قاسملوو له خه‌بات بۆ وه‌دیهێنانی ئامانجه‌کانی ڕێبه‌ری شه‌هیدمان به‌رده‌وامن و رۆڵه به ئه‌مه‌که‌کانی نه‌ته‌وه‌ی کورد هه‌روا وه‌فادار به رێبازی دکتور قاسملوون، که به‌لگه‌ی هه‌ره زیندوش مانگرتنی سه‌راسه‌ری گه‌لی کورد له رۆژهه‌لاتی کوردستان بۆ رێز لێنان له خه‌بات و تێکۆشانی ڕێبه‌ری شه‌هیدمان کاک دکتور قاسملوو له 22ی پوشپه‌ری هه‌ر سالێک به گشتی و ئه‌م ساڵ به تایبه‌تیه.له کۆتایی وته‌کاندا وێرای هیوا گێشتن به ئامانجه پیرۆزه‌کانی شه‌هید دکتور قاسملوو گشت شه‌هیدانی رێگای رزگاری کوردستان، هیوای یه‌ک ریزی و یه‌کگرتویی رۆله‌کانی گه‌لی کورد و\nیه‌ک گرتنه‌وه‌ی بنه‌ماله‌ی گه‌وره‌ی دێموکرات وه‌ک ویستێکی ره‌وای گه‌لی کورد له‌رۆژهه‌لاتی کوردستان ته‌مننا کرا.\nله کۆتایی یادکردنه‌وه‌که‌دا فیلمێکی دکۆمێنتی رێبه‌ری شه‌هید دکتور قاسملوو که له لایه‌ن هاورێ خه‌لیل ئه‌شکانی ئاماده کرابوو پێشکه‌ش به به‌شداربوان کرا.\nپێویسته بگوترێ ئه‌م حیزب و رێکخراوانه له‌م یاد کردنه‌وه‌یه‌دا\nکومیته‌ی ڕۆژئاوای کانادا-ڤانکۆڤێر\n14ی ژوئێنی 2009ی زایینی\nبگه‌رێوه|ئەم بابەتە 1224 جار بینراوە| بینێره| چاپ


مێژووی وەرچەرخانی تەریقەتگەرایی و نەخشی كۆمەڵایەتیی و سیاسیی سۆفیگەریی لە كوردستان [بەشی یەکەم] – History Of Kurd\nHome / مێژووى ئاینەکان / ئاینى ئیسلام / مێژووی وەرچەرخانی تەریقەتگەرایی و نەخشی كۆمەڵایەتیی و سیاسیی سۆفیگەریی لە كوردستان [بەشی یەکەم]\nگۆران حكيم 2017-10-19\tئاینى ئیسلام, مێژووى ئاینەکان لێدوان نووسین ناچالاککراوە لە مێژووی وەرچەرخانی تەریقەتگەرایی و نەخشی كۆمەڵایەتیی و سیاسیی سۆفیگەریی لە كوردستان [بەشی یەکەم] 1,787 Views\nدەربارەی سۆفیزم و مێژووی بڵاوبوونەوە و نەخشی تەریقەتی قادریی لە كوردستان\nسۆفیگەرایی وەك رێبازێكی چاكەخوازیی و رەوتێكی تازەگەریی هەر لە سەرەتای دەركەوتنیەوە وەك پەرچە كردارێك لە قۆناغە مێژووییە جیاوازەكاندا لە فۆرمی بەرهەڵستیكردنی سیاسیی و وەستانەوە بەڕووی ستەمكارییدا شكڵگیربووە، هەروەها لە دژی ئەو خراپەكارییانەی، كە لەبانەوە بۆ خوارەوە شۆڕ دەبنەوە هەڵوێستی وەرگرتووە، مەبەستمان ئەو بەدكاریی‌و لە ڕێ لادانەیە، كە دەسەڵاتی سیاسیی لەرێگەی گەنبوون و نابوتبوونیەوە تەواوی كۆمەڵگە دووچاری فەساد‌و بەدئاكاریی دەكات، رۆحی بەرژەوەندخوازیی‌و بەدبینین‌و بەدكرداریی لەلای تاك‌و كۆمەڵ زیاد دەكات. سۆفیزمی ئیسلامیی یەكێكە لە كایە سەنگینەكانی فەلسەفەی ئیسلامیی، كە لە نسێی ئیسلام‌و شارستانیەتییەكەیدا دەركەوتووە، بەپێی قۆناغە مێژووییەكان برەوی سەندووە، لە هەر یەكێك لەو قۆناغە مێژووییانەدا چەندین كەسایەتیی خاوەن هەژموونی ئایینیی‌و كۆمەڵایەتیی بەیداخی ئەو رەوتەیان هەڵگرتووەو هەریەك بەپێی سیماو سەنگی خۆی تەكانیان داوە بە تەریقەتگەرایی بەتەواوی لقوپۆپەكانیەوە.\nبەهۆی ئەو توێژینەوەو تێفكرینە وردانەی لەمبارەوە پێشكەشكراون جۆرێك لە دژیەكیی‌و پرسیاری بنچینەیی دروستبووە داخوا سۆفیگەرایی زادەی ئەزموونی ئیسلامیی‌و گەشەسەندنی شارستانیەتەكەیەتی بەشێوەیەك بونیاتی بیروبۆچوون‌و ئاڕاستەو هەڵسوكەوتەكانی لە گەوهەری ئیسلامەوە هەڵگۆزراوە یاخود لەرووی ریشەییەوە لە ژێدەرە بیانییەكانەوە هەڵگۆزراوە؟ بەپێچەوانەشەوە ئاڕاستەیەكی تری قاڵبوونەوە لە سۆفیزمی ئیسلامیی بە فەلسەفەیەكی ئەقڵیی لێی دەڕوانن، كە رەگەزە بنەڕەتییەكانی لەفەلسەفەی یۆنانییەوە سەرچاوەی گرتووە.\nلەبنەڕەتدا، سۆفیزم ئەزموونێكی مرۆڤانەی رۆحیی‌و، دیاردەیەكی مرۆییەو لەچوارچێوەی ئایینە جیاوازەكاندا سەر دەردەكات. سۆفیزمیش لەئیسلامدا قوتابخانەیەكی ئەویندارییە، هەوڵ بۆ هاوتەریبكردن‌و چەسپاندنی ئەقڵ‌و عیشق دەدات، ئەوین دەكاتە پێوەری بنچینەیی بۆ نزیككەوتنەوە لە خواو، توانەوە لەو ئەوینە بەرفراوانە، بنچینەكەشی راستبێژیی‌و وەفادارییە، ئامانجی سۆفیش گەیشتنە بە خۆشەویستی راستەقینەی خوا.\nهەروەها گوتاری سۆفیگەرایی بارگاوییە بە تازەگەریی‌و مرۆڤدۆستیی‌و، لێوانڕێژە لەهەستی خۆشویستن‌و بیركردنەوەی قووڵ لەگەوهەری راستییەكان، روانگەیەكی ئاوەڵاشە بۆ تێگەیشتن لە بوون، روانینێكی تیژە بۆ پەیبردن بە راستییە نەدۆزراوەكان. هەروەها سۆفیزمی ئیسلامیی، هاوشێوەی سۆفیزمی هیندیی یاخود فارسیی و ئەوانی تر، بەدوور لە كاریگەریە بیانییەكان گەشەی سەندووە، زاهیدو سۆفییانی بەرایی ئیسلام لەرێگەی تێكۆشانەوە بەردەوامبوون، پێشەنگی ئەوان پێغەمبەر (د.خ و هاوەڵانی بووە، بەو واتایەی بزووتنەوەی زوهدگەرایی بەدرێژایی هەردوو سەدەی یەكەم‌و دووەم دەرهاویشتەی ئەو ژینگەیە بووە، كە تێیدا پەرەی سەندووە، زۆرترین كارتێكردنە فیكرییەكانیشی لە قورئانەوە هەڵهێنجاوە، بۆ نمونە: (قل ان كنتم تحبون الله فاتبعونی یحببكم الله ویغفر لكم ذنوبكم والله غفور رحیم) ال عمران:31. (والذین امنوا أشد حبا لله) البقرە:165. (فسوف یأتی الله بقوم یحبهم ویحبونه) المائدە:54. (فاذكرونی أذكركم) البقرە: 152. (واذكر ربك كثیرا وسبح بالعشی والابكار)) ال عمران:41. (ونحن أقرب إلیه من حبل الورید) ق:16(1).\nئیدی سۆفیزم بەو پێیەی رۆحی ئایینی ئیسلامە لەتەواوی كایە جیاجیاكانی ژیاندا ئامادەیی‌و كاریگەریی هەبووە، بەتایبەت لە پەیوەندیی سۆفیزم‌و فەلسەفەو زانستە ئیسلامیەكانی تردا رەنگیداوەتەوە(2). لەسەدەكانی ناوەڕاستیشەوە زانایانی ئەوروپیی لەبارەی دیاردەی سۆفیزمی ئیسلامییەوە هەڵوێستی خۆیان دەربڕیوە، بۆ یەكەمجار سۆفی و فەیلەسوفی كاتالانی (رامۆن لول Ramon Lull) گرنگی بە ئەدەبی سۆفیگەریی عەرەبیی داوە، یەكەمین چیرۆكیش، كە ئەورپییەكان پێی ئاشنابوون كەسایەتیی (رابیعەی عەدەویی)ە لەئاخروئۆخری سەدەی سیازدەدا. هەروەها هەندێك لە گەڕیدەكانیش، ئەوانەی لەهەردوو سەدەی شازدەو حەڤدەدا گەشتیان بۆ وڵاتانی رۆژهەڵات كردووە، چیرۆكی سەمای دەروێشانیان گێڕاوەتەوە. هەروەها یەكەمین كاری سۆفیانەی نووسراو بە عەرەبیی لەساڵی 1638 بڵاوكراوەتەوە، ئەویش قەسیدەیەكی شیعریی (إبن الفارض) (1235 مردووە) بووە، كە (فابریستی Fabricius) هەوڵی وەرگێڕانی داوە(3).\nلەرووی مێژووییەوە، سەرهەڵدان‌و پەرەسەندنی سۆفیزم لە عێراقدا دەگەڕێتەوە بۆ ئاخروئۆخری سەدەی دووی كۆچی/ هەشتی زاینیی. لەدەمێكی سەردەمی عەبباسیدا دەركەوت، كە كۆمەڵگە ئیسلامییەكان نوقمی پشێویی سیاسیی‌و داڕوتانی ئابووریی‌و پەرتەوازەیی بوونەوە، لەرووی سایكۆلۆژییەوە گوژمێكی توندی دڕدۆنگیی دەروونیی‌و لەبەریەكهەڵوەشانی ئەخلاقیی دروستكرد، تێكڕا ئەم فاكتەرانە جۆرێك لە پەرچە كرداری پێچەوانەیان دروستكرد، سۆفیزمیش لەبنەڕەتدا دیاردەیەكی كۆمەڵایەتییە لە چوارچێوەیەكی ئایینیدا. فاكتەری سیاسیی، فاكتەری كۆمەڵایەتیی‌و ئابووریی، فاكتەری فیكریی‌و فەرهەنگیی، فاكتەری ئایینیی‌و سایكۆلۆژیی رۆڵیان گێڕاوە لە دەركەوتن‌و نەشونمای سۆفیگەراییدا لەعێراق وەك لانكەی سۆفیزمی ئیسلامیی (4).\nسەبارەت بە مێژووی بڵاوبوونەوەی تەریقەتی قادریی لە كوردستاندا دەگەڕێتەوە بۆ سەدەی سیازدە، چەندین لقوپۆپی لێ بۆتەوە، لەوانە، بەرزنجیی، تاڵەبانیی، كەسنەزانیی. رێبازی قادریی، یەكەم رێبازی سۆفیگەرییە، كە لە كوردستاندا بڵاوبووبێتەوە، رێبەری ئەم تەریقەتە شێخ عەبدولقادری گەیلانییە، ناوبراو دامەزرێنەری تەریقەتی قادرییەو، لەساڵی 1077 لە گەیلان هاتۆتە ژیانەوە، لە ساڵی 1166 مردووە، لە تافی لاوێتیدا لەبەغدا گیرساوەتەوە، لەوێ زاستە ئیسلامییەكانی خوێندووە، خاوەن پێگەو رۆڵگێڕانێكی مەزن بووە لە بەغدا، پێڕەویی لە مەزهەبی حەنبەلیی كردووە. تەریقەتی قادریی لەدەورانی ئەودا هەڵكشانی بەخۆوە بینیوە، جەمسەرێكی گەورەو بەدیمەنی سۆفیزمە، خاوەنی چەندین كتێبە لەوانە (الغنیە لطالبی طریق الحق، الفتح الربانی، فتوح الغیب، الفیوضات الربانیە) (5). شێخ عەبدولقادری گەیلانیی بۆ ماوەی بیست ساڵ بەغدای بەجێهێشتووە، ئەو ماوەیەی لە زوهدو خواپەرستییدا گوزەراندووە، پاشتر گەڕاوەتەوە بۆ بەغدا، وانەو مۆجگارییەكانی جەماوەرێكی زۆری بەلای خۆیدا كەمەنكێش كردووە (6).\nشێخ عەبدولقادری گەیلانیی، لە تەمەنی 18 ساڵییەوە وەبەر تیرێژی سەرچاوەكان دەكەوێت، هەوڵ و شێلگیریی ئەو لە فێربوون و فێركردنی زانستدا زەقە. هەروەها ماوەی 40 ساڵ رێنوێنیكردن و 33 ساڵ وانەگوتنەوە و پەروەردەی ژمارەیەكی زۆری قوتابی و چەندین كتێب، راستیی ئەم بانگەشەیە دەسەلمێنن.. شێخ عەبدولقادر بەردەوام هاونشینی هەژاران بووە، هامشۆی وەزیر و ئەمیرەكانی نەكردووە، وێڕای ئەوەی سەر بە مەزهەبی ئیمام حەنەفی بوو، بەڵام هێندە جێگەی متمانەی خەڵك بوو، لە مەزهەبی شافیعیشدا فەتوای دەدا. هەروەها لە كۆڕو كۆبوونەكانیدا كەسانی سەر بە ئایینی مەسیحیی و جولەكەش بەشدارییان دەكرد، بڕێك لەوانە رویان لە ئایینی ئیسلام دەكرد، ئەمەش بەشێوەیەك لە شێوەكان ئاسانگیریی ئایینیی شێخ عەبدولقادری پێشاندەدا.\n(ئیبن عەرەبی) لە كتێبی (فتوحات مكیە)دا شێخ عەبدولقادری وەك كەسێكی دادپەروەر و قوتبی سەردەم لەبارەیەوە دەدوێ و پەسنی دەكات. دیسان شێخ عەبدولقادری گەیلانیی بە نازناوی (غوث اثقلین) خاوەنی 11 كوڕ بووە، یەكێكیان بەناوی (شێخ سەیفەدین عەبدلوەهاب) گەورەترین كوڕی شێخ عەبدولقادر بووە، هەر لە بارەی وەچەكانی شێخ عەبدولقادرەوە لە كتێبی (مناهل الضرب)دا هاتووە، كە شێخ عەبدولقادر خاوەنی 14 كوڕ بووە، لەخوارەوە ئاماژە بە ناوی هەندێك لە مناڵ و نەوەكانی شێخ عەبدولقادر دەدەین، ئەوانیش:\n1-عەبدولوەهاب گەورەترین كوڕی شێخ عەبدولقادر و جێنشینی شێخ (593-522ك).\n2-عەبدوڕەزاق (602-528 یان 604ك) وەك خواپەرسترین كوڕی شێخ عەبدولقادر ئەژماركراوە.\n3-ئەبو نەسر موسا.\n7-یەحیا، دواین و چكۆلەترین مناڵی شێخ بووە، لە ساڵی 550 واتە پێش مەرگی بابی بە 11 ساڵ لەدایكبووەو لە ساڵی 600دا كۆچی دوایی كردووە.\n8-عەبدوسەلام كوڕی عەبدولوەهاب لە ساڵی (611ك) لەدایكبووە، لەسەردەمی دەسەڵاتی ئەلناسر (622-576ك) بەهۆی خوێندنی ئەستێرەناسیی و فەلسەفەو بەهۆی ئیرەیی كەسانی دەورەبەریەوە خرایە گرتووخانەوە، كتێبەكانیشی، لەوانە كتێبی (هیئت)ی (ئیبن هەیسەم) سووتێنرا.\n9-نەسر كوڕی عەبدوڕەزاق (7).\nتەشەنەسەندنی قادریی لە كوردستاندا بۆ چەندین فاكتەر دەگەڕێتەوە، ئەوانیش: یەكەم، ژیانی رەوەندیی دێهاتیی خەڵكی كورد. دووەم، بۆشایی دەسەڵات. سێیەم، نەبوونی ركابەرێكی راستەقینە، هەڵبەت تا كاتی هاتنی رێبازی نەقشبەندیی بۆ كوردستان لە نیوەی دووەمی سەدەی سیانزەی كۆچیی. چوارەم، گەشتە بەردەوامەكانی شێخ و پەرتەوازەبوونی مناڵەكانیان بە ناوچەكانی كوردستاندا. پێنجەم، پشتیوانیی خاوەن دەسەڵاتە خۆجێیەكان لە شێخەكانی قادریی. شەشەم، تەكیەكانی قادریی. شەشەم، سیمای مەسیحئاسای شێخەكان (8).\nلە كۆنەوە لەڕووی بەجێهێنانی ئەركەكانی سەرشانیان لە تەریقەتی قادرییدا رێچكەیەكی توندوتیژی وەرگرتووە، دەروێشەكان لەڕێگەی دەنگهەڵبرین‌و هەراو زەنایەكی تایبەتەوە جەزبە دەیانگرێت، بە لەخۆدان و بەكارهێنانی شمشێر و زەرك دەیكەنە رۆژی حەشر، هەروەها دەكەونە هەڵبەزو دابەز، خۆڕنین، حاڵلێهاتن‌و خۆجەزرەبەدان، دەروێشەكان لە كۆڕەكانی زیكرو یادكردندا زەرك بەكاردەهێنن‌و بەشێوەیەكی توندئامێز لەگیانیان بەردەبن‌و خۆیان كەلەلا دەكەن، هەروەها دەكەونە تیغبازیی‌و زمان هێنان بەئاسنی سوورەوە بوودا. ئەمشێوە نمایشەی، كە دەروێشەكانی قادریی دەیكەن جیاوازە لەو سرووتە نەقشبەندییانەی، كە سۆفییەكان دەیكەن، كە پتر مۆركێكی نەرم‌و هێوری وەرگرتووە.\nدابودەستووری دەروێشایەتیی لە رێبازی قادرییدا هەڵگری چەندین سیماو تایبەتمەندییە، كەسێك، كە دەیەوێت بچێتە ریزی دەروێشانی قادرییەوە، دەبێت لەپێشدا لەهەموو گوناهە گەورەو بچوكەكانی تۆبە بكات. لە كتێبی (سر الاسرار)دا هاتووە: “بڕوات هەبێت، كە گەیشتن بە پلەوپێگەی بەرزی خواناسیی دەستەبەر نابێت، مەگەر بەهۆی تۆبەیەكی پاك‌و بێخەوش‌و لەرێگەی گوێگرتن لە قسەی پیاوچاكان”. بنەمای تۆبەی راستودروست، تۆبەیەكی یەكجارییەو كابرا دەبێت تەنانەت بیر لە گوناهیش نەكاتەوە، واتە تەنیا تۆبەیەكی رواڵەتیی نەبێت.. یەكێك لە داب و دەستوورە سەرەكییەكانی دەروێشان، زیكرو نزایە، كە هەموو رۆژێك بەڕێوەی دەبەن، ئەوان لەپاش نوێژ سەدجار (أستفغرالله)و لە رۆژانی هەینیدا سەدهەزار جار و باقی رۆژەكانی تریش ئەگەر بكرێت سێسەدجار سەڵەوات بۆ رۆحی پێغەمبەر دەنێرن.\nبەلای سۆفییەكانەوە زیكر رێگەیەكە بۆ رامانی مەعنەویی، چونكە زیكری ناوە پیرۆزەكان لەژێر چاودێریی زانایەكی ئایینییدا بەشێكە لەزنجیرە راستەقینەی رێبازەكە. زیكر یان “جەلی”یە یانیش “خەفی”یە، جەلی زیكرێكی توندەو بەدەنگێكی بەرز دەخوێنرێت، بە پێچەوانەوە، زیكری خەفی زیكرێكی نەرم‌و هێورەو بەپێی گوتەی نووسەری (أخبار الاخبار) زیكرێكە، كە دراوسێ نەیبیستێ. لەروانگەی قادرییەوە زیكری جەلی پێگەیەكی بەرزتری بەنیسبەت خەفییەوە هەیە، تەنیا لەناو قادرییەكانی چیندا پێچەوانەی ئەم رەوتە پێڕەو دەكرێت. عەبدولقادری گەیلانیی دەڵێت: “زیكركردن هەموو كات دەبێت بە ریتمی توندو دەنگی بەرزبێت هەتا قووڵایی ناخ بە رووناكیی زیكر روون بێتەوە”(9).\nهەر سەبارەت بە سەرو سەكوت‌و ئەو زیكرانەی دەروێشەكانی قادریی بەجێی دەهێنن، ئەوان قژیان درێژە، دەوری سەریان وەك ئەڵقەیەك تەراش دەكەن، دەبێت قژیان با پاك‌و خاوێنی بهێڵنەوە، هەروەها بەدەنگێكی بەرز ئاشكرا زیكر دەكەن، زیكری قادرییەكان بریتین لە: یەكەم (تەهلیلە) بە دانیشتنەوە. دووەم زیكری (هرە/قیام).\nجۆری زیكری یەكەم (تەهلیلە) دەروێشەكان لە مزگەوت یاخود تەكێ كۆدەبنەوە، شێخ یاخود خەلیفە، ئەگەریش ئەوان ئامادەنەبوون (سەرزیكر) رێبەری زیكركەران پاش ئەنجامدانی نوێژی بەیانی یان خەوتن دەست بە زیكركردن دەكەن. شێخ یاخود خەلیفە یانیش سەرزیكر لەناوەڕاستی زیكركەراندا دادەنیشێت، بەتەزبیح (أستغفرالله) دەكەن، دەروێشەكانیش دەیڵێنەوە، پاشان بەمشێوەیە دەست دەكەن بە گوتنەوەی “الله اعنا علی دوام ذكرك وشكرك وحسن عبادتك وتوفیق طاعینك واجتناب معصیتك وامتثال أوامرك بتوفیق الله تعالی وبغجازە أنبیا‌ء الله وأولیا‌ء الله وشهادە خیر خلق الله وروسل الله علیه السلام”. ئینجا سەد جار (لا إلە الا الله) دەكەن‌و، زیكری (الله) بە دەنگێكی نزم دەڵێنەوە(10).\nجۆری زیكری دووەم (قیام) بەمشێوەیە ئەنجام دەدرێت، بەهەمان شێوە، شێخ یاخود خەلیفە یان سەرزیكر، كە لەناوەڕاستدا دەوەستێت، زیكر بە تەپڵ، دەف‌و شمشاڵ دەست پێدەكات، قژیان بەرەدەنەوە، ئینجا بەكۆمەڵ (حی الله) دەكەن، (دائم دائم…) دەڵێنەوە. پاش كۆڕی زیكر، شێخ بە خەلیفەو زیكركەران دەڵێت دانیشن، ئینجا دەست دەكەن بە دۆعاو فاتیحە. پاشتریش دەستدەكەن بە ستایشكردن‌و پیاهەڵدانی شێخ، بەمەش دەگوترێت (سۆز)، بێژەری موناجات پەیتا پەیتا فرمێسك بەچاویدا دێتەخوارێ. پاشتر ئەم سەمای دەروێشانە دەگاتە لوتكەو دەستدەكەن بە خواردنی شوشە، بەرد، ئاگر، سیخ، تیغی ریش تاشین، زمان هێنان بە ئاستی سوورەوەبوو، لەپاڵ دەستبردن بۆ تەلی كارەبا، بەو هۆیەشەوە كۆڕی زیكر تێك دەچێت‌وـ دەروێشەكان پرش‌و بڵاو دەبنەوە (11).\nبەشێكی تر لە سیماو كردەوەكانی دەروێشانی قادریی خرۆشان، سەماكردن‌و كردەوەی لەئاسایی بەدەرە، تاقمێك لە دەروێشەكانی شێخ عەبدولقادری گەیلانیی وەجدو سەماع دەكەن، سەماع بیستنی نەغمەو ئاوازە، وەجدیش دەستهەڵكردن‌و سەماكردنە. عەبدولقادری گەیلانیی لە حەزرەتی عەلییەوە دەگێڕێتەوەو گوتوویە: “كەسێك، كە جەزبەی ئەوینداریی خوای نییە، دینی نییە”. هەروەها عەبدولقادری گەیلانیی وەجدو سەماع بە كەرەستەی بزوێنەر دەزانێت، كە كاریگەرییەكەی لەدڵی ئەوینداران‌و خواناساندا دەبینرێت. سەماع لە رەچەی قادرییدا برەوێكی زۆری هەیە، بەڵام وەجد زۆربەی لەنێوان قادرییەكانی كوردستان‌و ئەفەریقادا دەبینرێت. لەكاتی زیكری (قیام) حاڵلێهاتن لەكوردستاندا، ئەو دەمەی، كە شەوق‌و جەزبە دەگاتە قۆناغی كامڵبوون، دەروێشەكان دەستدەدەنە خواردنی بەردـ شوشە، ئاگر، بزمار، گوێزانی ریش تاشین، هەروەها ئاستی سورەبوو دەلێسنەوە.. دەروێشەكان لەكاتی تێغبازیی‌و ئاگرخواردندا هەست بە ئێش‌و ئازار ناكەن، بە پێی گوتەی یەكێك لە رێبەرانیان، لە حاڵەتی جەزبەدا رەنگی ئاگر لەچاوی دەروێشاندا رەنگی سەو دەنوێنێت، ئەمەش نیشانەی رەنگێكی پیرۆزەو دەتوانن بیخۆن‌و لەجەستەی خۆیانی بسوون. ئەوان ئەم كردەوانەی خۆیان لەسێ رووەوە لێكدەدەنەوە، ئەگەر بەهۆی نزیكی خاوە بێت كەرامەتە، ئەگەر بەهۆی جێگیری پیری رێبازەكەوە بێت دەستگیرۆییە، ئەگەریش هیچكام لەمانە نەبێت، ئەوە بە یارمەتی شەیتانەو فێل‌و تەڵەكەی ناولێدەنێن (12).\nوەك ئاشكرایە، رێبازی بەناوبانگی قادریی یەكەمین رێبازی سۆفیگەریی بووە، كە لەسەر دەستی شێخ عەبدولقادری گەیلانیی خزاوەتە كوردستانەوە، كوڕەكەی (عەبدولكەریم گەیلانیی) چەسپاندوویەتی. تەشەنەسەندنی رێبازی قادریی دەگەڕێتەوە بۆ لێكنزیكیی ئەو رەوتە سۆفیگەرییە لە سوننەوە، هەروەها زۆریش پابەندبووە بە سیماكانی شەریعەتەوەو، زۆربەی بانگخوازەكانیشی كورد بوون (13).\nشێخەكانی قادریی پتر لەوەی خاوەن دەسەڵاتبن خاوەنی متمانەو سەنگی خۆیان بوون، بەڵام لەیادمان نەچێت، كاریگەریی سیاسیی و كۆمەڵایەتیی بەرچاویان لەمێژووی كوردستاندا هەبوو. رێبازەكان، چەمكی بچوك‌و بەرتەسكی عەشیرەت‌و خێڵیان تێكشكاند، ئەم دۆخە لەناوحۆی كوردستاندا هێزە دەسەڵاتی بەگ‌و ئاغاكانی كەم‌و بەرتەسك كردەوە، هۆكارەكەشی دابەشبوونی كوردستانە لەنێوان ئێران‌و عوسمانیی، پاشتریش ئێران، عێراق، توركیاو سوریادا، ئەمەش گرفتێكی زۆری بۆ هەریەك لم وڵاتانە دروستكرد.\n(شێخ ئیسماعیل وەلیانی) لە سەفەرداو لەكاتی بەسەركردنەوەی موریدەكانی لەشام كۆچی دوایی كرد، هەنوكە بڕێك لە شێخ‌و دەروێشەكان بۆ بەسەركردنەوەی یەكتریی سنوورەكان تێدەپەڕێنن‌و سەفەر دەكەن. شێخەكانی قادریی لە كوردستاندا بەشێوەیەكی گشتیی خۆیان لەگەڵ دەسەڵاتداراندا گونجاندووە، یان لانیكەم لەبەرامبەریان هەڵوێست وەرناگرن‌و لەتەباییدا دەژین. هەڵبەت لەسەدەی نۆزدەدا شێخەكانی قادریی نیشتەجێی وڵاتانی عوسمانیی رێبەرایەتیی بڕێك لە جووڵانەوەو شۆڕشەكانیان لەئەستۆگرت. بەڵام سەرەڕای هەموو ئەمانە هەر لە بنەڕەتەوە لایەنگری سیاسەتی عوسمانیی بوون. (نادرشای ئەفشار) لەكاتی گرتنی دەڤەری سلێمانی لەساڵی 1156ك نامەیەكی بۆ (شێخ حەسەنی گڵەزەردە كوڕی شێخ مەحمودی نۆدێ) لە شێخەكانی قادریی نووسیوەو بۆ دیدارێك بانگهێشتی كردووە، بەڵام شێخ حەسەن ئاوڕی لێنەداوەتەوە، لەنامەیەكدا داوای لێكردووە دەست لە شەڕ لەبەرامبەر عوسمانیدا هەڵگرێت‌و هێرش نەكاتە سەر شاری موسڵ، لەپاڵ ئەمەشدا، بەتوندیی رەخنەی لە بیروبڕوا ئایینییەكانی نادرشا گرتووە. هەروەها كەسێكی وەك شێخ مەحمودی حەفیدزادەی بەرزنجەیی لەساڵی 1919 بەدژی بەریتانیای داگیركەر راپەڕی‌و شۆڕشی كرد، لەساڵی 1922 خۆی وەك پاشای كوردستان ناساند، هەڵبەت پێگەی بنەماڵەی قادریی لەمبارەوە زۆر كاریگەربوو.\nلەراستییدا، كۆڵەكەی بنەڕەتیی‌و زۆربەی هێزەكانی لەموریدو دەروێشەكانی شێخ بوون، كە بە تەواوی گوێ لەمست‌و فەرمانبەری ئەو بوون (14). شێخ مەحمود ناسراوترین‌و بەدەسەڵاتترین كەسایەتی سیاسیی، كۆمەڵایەتیی‌و ئایینیی بوو، كوژرانی (شێخ سەعید)ی بابی لە موسڵ‌و پاشخانی كۆمەڵایەتیی‌و ئایینیی وەك كەسایەتییەكی سەر بە بنەماڵەیەكی رێبازی قادریی ناوو ناوبانگی شێخ مەحمودیان پتر دەرخست. لەوانەیە زێدەگۆیی نەبێت گەر بڵێین چارەنووسی سیاسیی باشووری كوردستان لەماوەی نێوان ساڵانی (1918-1931) بەتایبەت لەسەردەمی ئامادەبوونی چالاكانەی شێخ مەحمود لەناو بزاڤەكەدا (1918-1924) تا رادەیەكی زۆر بەكەسایەتیی‌و جوڵانەوە سیاسییەكەی شێخ مەحمودەوە بەسترابۆوە(15).\nسەرجەم پەراوێزەکان لە کۆتا بەشدا ئاماژەیان پێکراوە\nPrevious ئایا نوسەری تەورات كێیە ؟\nNext بزووتنەوەی حەقە لە هەرێمی كوردستان


بەرهەم ساڵح پۆستی سەرۆک وەزیرانی عێراق وەردەگرێت – کوردی – RojNews.News\nبەرهەم ساڵح پۆستی سەرۆک وەزیرانی عێراق وەردەگرێت\n11/03/2020 - 3:01:06 pm\nسێشەممە, 10 مار 2020 – 10:34 ڕۆژنیوز – ناوەندی هەواڵەکان\nلەدوای شکستهێنانی محەمەد تۆفیق عەلاوی لە پێکهێنانی کابینەی نوێ، لایەنە شیعەکان لە هەوڵدان بۆ دیارییکردنی کەسێکی دیکە بۆ ئەو پۆستە، بەڵام تا ئێستا نەیانتوانیوە کەسێک یەکلایی بکەنەوە و هەمووان لەسەری کۆکبن.\nچەند ناوێک لەسەر مێزی دانووستانەکانن و پێش عەلاویش باسوخواسیان لەسەر هەبووە، ئەوانیش بریتین لە محەمەد شیاع سودانی، عەلی شوکری، مستەفا کازمی و قوسەی سوهەیل.\nبەپێی دەستووری عێراق، ئێستا پێنج ڕۆژ لەبەردەم بەرهەم ساڵح-دا ماوە بۆ ڕاسپاردنی کەسێکی نوێ بۆ پێکهێنانی حکومەتی عێراق، ئەگەر لەماوەی ئەم پێنج ڕۆژەدا شیعەکان نەیانتوانی کاندیدێک یەکلابکەنەوە و بەرهەم ساڵح ڕایبسپێرێت، ئەوا دەبێت سەرۆک کۆمار خۆی پۆستی سەرۆک وەزیرانیش بگرێتە دەست و لە ماوەی ١٥ ڕۆژدا کەسێکی ڕابسپێرێت بۆ پێکهێنانی حکومەت.\nبەڵام پێناچێت سەرۆک کۆمار بییەوێت دەسەڵاتەکانی سەرۆک وەزیرانیش بگرێتە دەست، چونکە دەبوو هەر لە سەرەتای دەستلەکارکێشانەوەی عادل عەبدولمەهدییە سەرۆک کۆمار دەسەڵاتەکانی بگرتایەتە دەست، بەڵام بەرهەم ساڵح بۆ خۆدزینەوە لەمە عورفێکی دەستووریی بەکارهێنا بۆ درێژەدان بە دەسەڵاتەکان لەلایەن عادل عەبدولمەهدییەوە.\nبەهار مەحمود، ئەندامی ئەنجومەنی نوێنەرانی عێراق لە فراکسیۆنی گۆڕان بۆ ڕۆژنیوز دەڵێت: سەرۆک کۆمار خۆی نایەوێت دەسەڵاتەکانی سەرۆک وەزیران بگرێتە دەست، چونکە بەپێی عورفی سیاسیی عێراق لە دوای ٢٠٠٣ەوە ئەو پۆستە پشکی شیعەکانە، بۆیە نایەوێت ناکۆکییەکانیش قووڵ بکاتەوە.\nئەگەر لایەنە شیعەکان نەتوانن لەسەر کەسێکی دیکە ڕێکبکەون بۆ سەرۆک وەزیران، ئەوا دوورنییە چانسێکی دیکە بدرێتەوە بە عادل عەبدولمەهدی، بەوپێیەی بەوتەی بەهار مەحمود، عادل عەبدولمەهدی یەکێکە لە بژاردەکان و چانسیشی زۆرە جارێکی دیکە ئەو پۆستە وەربگرێتەوە.\nدایکانی ئاشتی داوایەک لە دایکانی سەربازانی سوپای تورک دەکەن\nنەجەف بۆ هەفتەیەک کەرەنتینە دەکرێت


کۆپا سودائەمریکانا - ئیندیپێندیێنتی vs ئەتلەتیکۆ تیکومان - Soccer - Yariga - Results, fixtures, tables and statistics\nئەتلەتیکۆ تیکومان vs. ئیندیپێندیێنتی ناسیۆنال ئاسونسیۆن vs. ئێستودیانتێس لیبێرتاد vs. سانتا فێ سێرۆ پۆرتێنۆ vs. جونیۆ ئیندیپێندیێنتی vs. ئەتلەتیکۆ تیکومان چاپیکۆینسی vs. فلامێنگۆ سپۆرت ڕێسیفی vs. پۆنتی پریتا کۆرینسیانز vs. ڕاسین کڵەب فلومێنێنزی vs. ئێڵ دی یو کویتۆ\nئیندیپێندیێنتی vs ئەتلەتیکۆ تیکومان 2-0\nئێستادیۆ لیبەرتادۆرێس دی ئامێریکا (Avellaneda, Provincia de Buenos Aires)\nL. Fernández (G) 17' (دروستکرا لە لایەن: M. Benítez)\nM. Benítez (G) 83' (دروستکرا لە لایەن: D. Rodríguez)\nئی. گیگلیۆت (ARG)\n'83 بۆ L. Albertengo\n'55 بۆ R. Moreira\n'86 بۆ F. Álvarez\n'70 بۆ A. Melo\n'56 بۆ D. Rodríguez\n'55 بۆ W. Erviti\n'56 بۆ E. Barco\n'70 بۆ R. Aliendro\n'83 بۆ ئی. گیگلیۆت\n'86 بۆ D. Miloc\n25 M. Campaña گ 90+2'\n6 J. Sánchez 40'\n9 ئی. گیگلیۆت\n4 R. Moreira بۆ W. Erviti 55'\n15 D. Rodríguez بۆ E. Barco 56'\n18 L. Albertengo بۆ ئی. گیگلیۆت 83'\n11 A. Melo بۆ R. Aliendro 70'\n20 F. Álvarez بۆ D. Miloc 86'\n10/03/19 SUP ئیندیپێندیێنتی 2 - 0 ئاڵدۆسیڤی بینینی ڕووداوەکان زانیاری زیاتر لەسەر ئەم یارییە\n17/03/19 SUP ڕیڤەر پلەیت 3 - 0 ئیندیپێندیێنتی بینینی ڕووداوەکان زانیاری زیاتر لەسەر ئەم یارییە\n30/03/19 SUP ئیندیپێندیێنتی 2 - 1 ڤێلێز سارسفیڵد بینینی ڕووداوەکان زانیاری زیاتر لەسەر ئەم یارییە\n04/04/19 COS ئیندیپێندیێنتی 4 - 1 Deportivo Binacional بینینی ڕووداوەکان زانیاری زیاتر لەسەر ئەم یارییە\n07/04/19 SUP ڕۆزاریۆ سێنتراڵ 1 - 2 ئیندیپێندیێنتی بینینی ڕووداوەکان زانیاری زیاتر لەسەر ئەم یارییە\n15/04/19 CSL ئارجێنتینۆس جونیۆرز 3 - 2 ئیندیپێندیێنتی بینینی ڕووداوەکان زانیاری زیاتر لەسەر ئەم یارییە\n22/04/19 CSL ئیندیپێندیێنتی 1 - 1 ئارجێنتینۆس جونیۆرز بینینی ڕووداوەکان زانیاری زیاتر لەسەر ئەم یارییە\n02/05/19 COS Deportivo Binacional 1 - 2 ئیندیپێندیێنتی بینینی ڕووداوەکان زانیاری زیاتر لەسەر ئەم یارییە\n22/05/19 COS Rionegro 3 - 2 ئیندیپێندیێنتی بینینی ڕووداوەکان زانیاری زیاتر لەسەر ئەم یارییە\n29/05/19 COS ئیندیپێندیێنتی 02 : 30 Rionegro زانیاری زیاتر لەسەر ئەم یارییە\n16/03/19 SUP ڤێلێز سارسفیڵد 2 - 0 ئەتلەتیکۆ تیکومان بینینی ڕووداوەکان زانیاری زیاتر لەسەر ئەم یارییە\n21/03/19 COA ئەتلەتیکۆ تیکومان 1 - 0 پلاتینس بینینی ڕووداوەکان زانیاری زیاتر لەسەر ئەم یارییە\n31/03/19 SUP ئەتلەتیکۆ تیکومان 1 - 0 ئاڵدۆسیڤی بینینی ڕووداوەکان زانیاری زیاتر لەسەر ئەم یارییە\n07/04/19 SUP هوراکان 2 - 0 ئەتلەتیکۆ تیکومان بینینی ڕووداوەکان زانیاری زیاتر لەسەر ئەم یارییە\n27/04/19 CSL تالێرێس کۆردۆبا 3 - 2 ئەتلەتیکۆ تیکومان بینینی ڕووداوەکان زانیاری زیاتر لەسەر ئەم یارییە\n04/05/19 CSL ئەتلەتیکۆ تیکومان 2 - 0 تالێرێس کۆردۆبا بینینی ڕووداوەکان زانیاری زیاتر لەسەر ئەم یارییە\n12/05/19 CSL ئەتلەتیکۆ تیکومان 3 - 0 ڕیڤەر پلەیت بینینی ڕووداوەکان زانیاری زیاتر لەسەر ئەم یارییە\n15/05/19 CSL ڕیڤەر پلەیت 4 - 1 ئەتلەتیکۆ تیکومان بینینی ڕووداوەکان زانیاری زیاتر لەسەر ئەم یارییە\n18/05/19 CSL تیگرێ 5 - 0 ئەتلەتیکۆ تیکومان بینینی ڕووداوەکان زانیاری زیاتر لەسەر ئەم یارییە\n25/05/19 CSL ئەتلەتیکۆ تیکومان 23 : 45 تیگرێ زانیاری زیاتر لەسەر ئەم یارییە


شێركۆ بێكەس نیگەران مەكەن!… د.عەبدولخالق عەلادین – Denegkan\nشێركۆ بێكەس نیگەران مەكەن!… د.عەبدولخالق عەلادین\nڕەبی مووبێت لە زمانی پەنجەكانی هەڵوەرێت،\nهەركەسێك گوڵشەن، بەدەردی گوڵخەنی دۆزەخ بەرێت…..\nشێركۆ بێكەس، كوڕی فایەق بێكەسی شاعیر گەورەی كورد، یەكێكە لە دەنگە گەورەو بەهێزەكانی شیعری كوردی، پاش یەكەم قۆناغی ئازادی كوردستان و یەكەم كابینەی حكومەتی كوردی، بویە وەزیری ڕۆشنبیریی، دواتریش دەزگایەكی ڕۆشنبیریی بە ناوی دەزگای چاپ و پەخشی سەردەمەوە دەمەزراند، ئەوەی ئێمە لە ئەوروپاوە دەیبینین، ئەم دەزگایەی شێركۆ یەكێكە لە دەزگا هەرە چالاكەكانی بواری كلتوری كوردی، كە نزیكەی دە ساڵە خزمەتی وشەی كوردی دەكات..\nمن ناچمە ناوی ئەو چەلەحانێیەوە كە كێ لەپشت سەردەمەوەیە؟ چ بۆ سەردەم كراوە؟ ئەوەی من دەمەوێت هەڵوێستی لەسەربكەم ماوەیەكە لە لایەن هەندێ كەسی نەخۆشەوە، تیرەو توانج دەگیرێتە ئەو كەسانەی كە مێژوویەكی گەورەیان لە مێژووی ئێمەدا هەیە، شێركۆ بێكەس هەرچییەك بێت شاعیرێكی گەورەیەو كاریگەرییەكی گەورەی لەسەر زمان و تەكنیكی نەوەیەكی شیعریی هەیە..\nبرادەرینە.. ئێوەی ئەوانەی لە كەمیندان بۆ ئەوەی برادەر نووسەرەكەتان هەڵەیەك بكات و كەمینی لێبگرن، دابنیشن و گفتوگۆی جدی لەسەر پێگەی ڕۆشنبیرو بەهاو وەزیفەی نووسەر لە كۆمەڵگەی خۆماندا بكەن، نەك خوانەخواستە بەو شێوە تەهریجە بكەونە شكاندنی یەكدی..\nلەدوای ڕاپەڕینەوە ساڵانە بەدەیان ملوێن دۆلار پارەی ئەو وڵاتەی ئێمە بە هەدەر دەڕوات، تا ئێستا هیچ ڕۆشنبیریێكمان نەبینی قسەیەكدی جدی لەسەر ئەو بابەتەبكات، بەڵام بۆ دەزگایەكی ڕۆشنبیریی گەر چەند هەزار دۆلارێك سەرفبكات پۆلیسەكانی ڕۆشنبیریی كوردی لێی دەكەونە تەقەكردن؟!\nبەپێی ئەو شوناسەی كە سەردەم خۆی بە دەرەوە ناساند، ئەو دەزگایە دەستەبژێری ڕۆشنبیریی كوردی تێدا كۆبوتەوە، پێشتر لە هاوڕێیانی رەهەندە بۆ ئێستا لە حسێن عارف و دڵشاد عەدوڵڵاو ڕەئوف بێگەرد و ئازاد بەرزنجی، ئەمانە كەسانێكن دەیان كتێب و تێكست و بابەتی گەورەیان نووسیوەو ئەو كەسانەن كە لە ڕۆشنبیریی كوردییدا ئاماژەی دیارییان بۆدەكرێت، جا من نازانم كاتێك ڕۆژنامەی چاودێر دیدار لە تەك شێركۆ دەكات و ئەو پرسیارەی لێدەكات گوایە جیاوازی لە نێوان شێركۆو ئەنجومەن ونووسەرانی سەردەممدا هەیە؟ من لەبرادەرانی چاودێر دەپرسم ئایا ئەو ئینجازەی بۆ مەلابەختیارو بەرپرسانی سەرەوەی ڕۆژنامەكەتان هەیە، بۆ پەیامنێركتان هەمان ئیمتیاز هەیە؟؟ ئایا ژووری سەرنووسەرەكەتان و ستافی نووسەرانتان وەك یەك وایە؟ بێگومان نەخێر، دەشبێت جیاوازبێت، ئەو جیاوازییەش نەنگی نیە، هێندەی دابەشكردنی پۆست و بەرپرسیارییەتیە.\nئەو كاتەی جەلال تالەبانی سەرۆك كۆماری عێراق، پارساڵ لە ڕێگەی كوردساتەوە بینیم دەزگای سەردەم بەو ترازە نوێیە دەكاتەوە، خۆشنودییەكی خۆشم بۆهات، كە شوكر ڕۆشنبیرو كایەی ڕۆشنبیریی لە وڵاتی ئێمەدا خەریكە دەكەوێتە سەرخۆی، بەڵام بە داخەوە كاتێك هەندێشت، لێرەو لەوێ لە ڕۆژنامەكانی خۆمان دەخوێنینەوە ئەو خۆشنودییە دەڕەوێتەوە.\nمن دڵنیام بەشێكی زۆری ئەو قسانە پەیوەندی بە گرێی دەروونی و گرفتی كۆمەڵایەتی ئەو بەڕێزانەوە هەیە، كە چاویان بەرایی نایەت شتێكی باش ببینن..\nبیرم دێت دووساڵ لەمەوبەر كاتێك لە پاریس بووم، سەرۆك كۆماری فەرەنسا، جاك شیراك بە میدیای وڵاتەكەی ڕاگەیاند" كە پێی خۆشە بۆ هەموو چونە دەرەوەیەكی بۆ دەرەوەی وڵات، ئەمین مەعلوف هاو سەفەری بێت" ئەم قسەیەی شیراك پاش چەند ڕۆژێك دنیایەك ڕەخنەی لێكەوتەوە، بەتایبەتی لە لایەن نووسەرانی عەرەبییەوە، كە مەعلوفیان بە ماستاوچی و پیاوی دەسەڵات وەسفكرد، ئەویش زۆر ڕاشكاوانە وتی من پێم خۆشە سەرۆكی وڵاتێكی لیبراڵی ئەو بۆچونەی بەرامبەر من هەبێت.\nئێستاش لای خۆمان ئەم هاوكێشەی وای لێهاتووە، كاتێك شێركۆبێكەس یان ڕەفیق سابیر، یان هەر نووسەرێكی گەورەی وڵاتەكەی من سەرۆكێك جۆرێك دڵنەوایی بكات، دەكەونە تیرهاویشتن لێی.لە كاتێكدا نووسەران وەك هەموو مرۆڤێكی ئاسایی تر بەشێكن لە كۆمەڵگەو ناكرێت لەو ئیتنیكە سۆسیۆلۆژییە دابڕیان كەیت.\nدواشت من دەمەوێت بیڵێم لەسەر ئەو شەڕە نا ئەخڵاقییانەیە لە كۆمەڵگەی ئێمەدا لەگەڵ ڕۆشنبیریی و شاعیرو نووسەرە گەورەكانمان دەكرێت، تكا دەكەم تكایەكی ئینسانیانە، لێگەڕێن، با شێركۆ بێكەس و هاوڕێكانی لەو دەزگایەوە خزمەتی نووسین و وشەی كوردی بكەن، دەبایە ئێستا چ ئەو نووسەرانەی لە ئەوروپاین، چ نووسەرانی ناوەوەی وڵات، سەرقاڵی ئەوەبوینایە چۆن كار بۆ ئەوەبكەین كە شێركۆو بەختیار عەلی و كەسانی تر، ببەینە ناو ململانێ گەورەكانی خەڵاتی نۆبڵ و خەڵاتیە ئەدەبیەكانی، بۆئەوەی چیتر ئەو نووسەرانەمان لەو پەراوێزەدا كاڵنەبنەوە، ئەم جارەش تكا دەكەم شێركۆ بێكەس نیگەران مەكەن، نەبادا ڕۆژێك بێت ئەو نیگەرانییانە، كانی داهێنانی وشكبكات و لە نوسین بكەوێت.\nPrevious دوو كورتیله چیرۆك: نووسینی: كه‌ریم تاقانه\nNext مایکرۆچیرۆک …تابلۆ …. جوتیار


kshtukal info kshtukal info: سبتمبر 2013\nلەپاش خواردنی بیبەری تیژ، ئاو مەخۆرەوە\nبیبەری تیژ مادەیەكی كیمیایی تێدایە بەناوی كابستین، كە لەگەڵ ئاو كارلێك ناكات. بۆیە هەركاتێك بیبەری تیژت خواردو گەرم بوو، ئەوا یەك لەمانە بخۆ، شیر، ماست، ئایس كرێم، بۆئەوەی تیژیەكە نەمێنێت. بەتایبەت شیر كە مادەی كازایینی تێدایە، كە هەڵدەستێت بەشكاندنی كابستین و وادەكات تیژیەكە نەمێنێت، یان كەم بێتەوە\nشەکر، کوشندەترین ژەهری سەردەم\nپسپۆڕێکی تەندروستی هۆڵەندا ڕایدەگەێنێت، شەکر وەک ژەهرێکی کوشندە وایە و پێویستە مامەڵەکردن پێیەوە ڕێک بخرێت و هاوشێوەی خواردنەوە کحولییەکان و جگەرە باجی لەسەر دابنرێت.\nپێگەی دەیلی مەیڵ بڵاویکردەوە: پاوڵ ڤان دێر ڤێلپن سەرۆکی دەزگای تەندروستی ئەمستەردام-ی پایتەخی هۆڵەندا پێیوایه شەکر "ترسناکترین ژەهری سەردەمە" و دەڵێت: "شەکر ژەهرێکی هاوشێوەی كحول و جگەرەیە و پێویستە بەکارهێنانی سنووردار بکرێت."\nپێش خواردنی، قارچک بخەرە بەر هەتاو\nبه‌گوێره‌ی توێژینەوەیەکی نوێ، گەر قارچک بەر لە خواردنی بخرێتە بەر تیشکی خۆر ئەوا دەتوانرێت ڕێژەیەکی زۆر لە ڤیتامنین D لێوە بەدەست بهێنرێت.\nهاوشێوەی پێستی مرۆڤ، قارچک سود لە تیشکی سەرو وەنەوشەیی خۆر وەردەگرێت و دەیگۆڕێت بۆڤیتامن، هەروەها قارچک لەم کردارە بەردەوام دەبێت تەنانەت پاش لێکردنەوە و درەوکردنی.\nبه‌پێی وته‌ى توێژه‌ران " ئه‌گه‌ر ته‌ماته له‌گه‌ل نیو توێكلى لیمۆ تێكه‌ل بكرێت ، ئینجا له پێستى ڕوخسار بدرێت ، ئه‌وا باشترین سوودى ده‌بێت .\nهه‌روه‌ها كاتێك ته‌ماته بۆ ماوه‌ى چاره‌كه سه‌عاتێك له‌سه‌ر ڕۆخسار دابنرێت ، پاش به ئاوێكى شیرتێن بشۆرێت ، ئه‌وا ده‌بێته هۆى جوانكردن و بریقه‌داركردنى ڕۆخسار .\nتووى بیبه‌ر یارمه‌تى سووككردنى ئازاره‌كان ده‌دات\nتیمێكى توێژه‌ران ئاشكرایانكردووه ، كه لقێكى لوتكه‌ى له نێوان ئه‌و حاله‌تانه‌ى له مێشك ڕووده‌ده‌ن له‌كاتى سه‌رئێشه‌ى نیوه‌دا ، له‌گه‌ل چۆنیه‌تى هه‌ڵسوكه‌وت كردنى پێست له‌كاتى به‌ركه‌وتنى زه‌یتى بیبه‌رى تیژدا هه‌یه ، ئه‌ویش به‌هۆى ده‌ردانى ماده‌یه‌ك به‌ناوى "سی.جى.ئار.بی" كه یارمه‌تى زیاتر پالنانى خوێن ده‌دات .\nبه‌ڕاى زانایان ئه‌مه ده‌بێته هیوایه‌كى تازه بۆ پێشخستنى حه‌بێكى تازه له تووشی بیبه‌ر بۆ چاره‌سه‌ركردنى سه‌رئێشه‌ى نیوه له رێگه‌ى گێرانه‌وه‌ى هه‌مان خۆكار بۆ رێگه‌گرتن له نیشانه‌ى ئازاره‌كان .\nسوده‌كانی سێوی كاستر\n١- ده‌وڵه‌مه‌نده به پرۆتین و ڕیشاڵه‌كان و كانزا خوییه‌كان .\n٢- ده‌وڵه‌مه‌نده به وزه‌یه‌كی زۆر .\n٣- ده‌وڵه‌مه‌نده به ڤیتامین c و دژه ئۆكسان .\n٤- ده‌وڵه‌مه‌نده به ڤیتامین B2 , B6 , A\n٥- ده‌وڵه‌مه‌نده به توخمی ماگنسیۆم و چه‌ندین سودی گرنگی دیكه .\nچۆن مۆز بۆ ماوه‌یه‌ك به فرێشی بهێڵینه‌وه !!!\nپاراستنی (مۆز) بۆ ماوه‌یه‌كی زیاتر وه‌ك له وێنه‌كه‌دا دیاره بریتیه له داپۆشینی ئه‌و به‌شه كه ڕێگر ده‌بێت له خراپ بوون و تێكچونی مۆزه‌كه ، چونكه ئه‌م كاره ڕێگر ده‌بیت یا ده‌بێته هۆی كه‌مكردنه‌وه‌ی (هه‌ناسه‌دان) كه ئه‌مه‌ش ده‌بێته هۆی كه‌مكردنه‌وه‌ی (كرداری دروستكردن و له‌ناوبردن) كه له ئه‌نسیجه‌ی زیندودا ڕوده‌دات ئه‌مه‌ش هۆكارێك ده‌بێت بۆ درێژكرنه‌وه‌ی ته‌مه‌نی میوه‌كان .\nگەنمەشامی بۆ لابردنی بەردی گورچیلە بەسوودە\nپێكهاتەكەی: ئاو (10,2%)، زەیتی چەوری (3,8%)، نیشاستە، شەكر، ریشاڵی سلیلۆزی، ماددەی كانزایی (0,9%)، ماددەی پرۆتین (15,2%). هەروەها خوێیەكانی كانزایی: فۆسفۆر، مەگنسیۆم، پۆتاسیۆم، سۆدیۆمی تێدایە.\nبەكارهێنان و سوودە پزیشكییەكانی گەنمەشامی:\n1. ئاستی شەكر لەخوێن دادەبەزێنێت‌و چارەسەری ئازارەكانی رۆماتیزم دەكات وەكو جومگەژان‌و هەوكردنی جومگەكان.\n2. خۆراكێكی بەسوودە‌و لەش چالاك دەكات‌و رێكخەری گلاندی پەریزادەیە "غدە الدرقیە".\n3. میزهێنەرە، بەرد‌و لم لا دەبات‌و رێ لەئاوسان‌و گردبوونی ئاو لە لەش دەگرێت‌و چالاككەری لەشە‌و رێ دەگرێت لەهەوكردنی میزەڵدان.\nبەهای خۆراكيی شویت بۆ رێژە بەرزەكەی ماددە دژەئۆكسانەكان دەگەڕێتەوە كە رۆڵی گرنگیان هەیە بۆ خۆپاراستن لە چەندین جۆری شێرپەنجە، هەروەها شبیت سەرچاوەیەكی باشە بۆ ریشاڵ، مەنگەنیز، ئاسن، مەگنسیۆم. دەكرێ بە خواردنی نزیكەی 5 گرام شبیت وزەی پێویستی رۆژانە بە رێژەی 12%، كالسیۆم بە رێژەی 6.3% ی پێویستی رۆژانە، مەنگەنیز بە رێژەی 4% ی پێویستی رۆژانە، ئاسن بە رێژەی 3.8% ی پێویستی رۆژانە، مەگنسیۆم بە رێژەی 2.6% ی پێویستی رۆژانە، ریشاڵ بە رێژەی 3.5% ی پێویستی رۆژانە دابین بكرێت. پێكهاتەكانی شبیت وەكو پێكهاتەكانی سیر چالاكیان دژی گەشەی بەكتریا هەیە. شبیت وەكو سەرچاوەیەكی كانزای كالسیۆم گرنگی هەیە بۆ خۆپاراستن لە تووشبوون بە پووكانەوەی یان لاوازبوونی ئێسك كە زیاتر لە ئافرەتدا لەپاش تەمەنی وەستانی یەكجارەكی عادە Menopause بەدی دەكرێت، هەروەها بۆ خۆپاراستن لە تووشبوون بە هەوكردنی رۆماتیزمی جومگەكان سوودی لێوەردەگیرێت. تۆوی شبیت رۆڵی هەیە لە یارمەتیدانی گەدە بۆ هەرسكردنی خۆراك و سووككردنی خەوزڕاندا.\nچپسی په‌تاته هۆکاره بۆ قه‌ڵه‌وی و نه‌خۆشی شێر په‌نجه\nبەپێ لێكۆڵینەوەیەكی ئەمەریكی دەركەوتوە كە جیبسی پەتاتە ڕۆڵێكی گەورەی هەیە لەزیادكردنی كێش بە ڕێژەیەكی زیاتر لەخواردنەوەی گازییەكان و شرینی و ئایس كریم . یەكێك لەتوێژەرەوەكانی نیۆرك قەڵەوی نێوان ئەمەریكیەكانی گەڕاندەوە بۆ جیبسی پەتاتە، دەڵێت كە جیبسی پەتاتە بەهۆی ئەوەی كەتامێكی باش و خۆشی هەیە لەكاتی خواردنیدا هەستێكی خۆشت پێدەبەخشێت وا دەكات زیادە ڕەوی بكرێت لەخواردنیدا تەنها بە بەشێكی كەم كۆتای پێنەهێنرێت، وتیشی هەموو بڕێك لەجیبس كە دەخورێت پێك هاتوە لە160 وزەی گەرمی ئەوەش لەكۆتاییدا دەبێتە هۆی زیادكردنی نزیكەی 1.69 كگم لەكێشی مرۆڤ ، لەكاتێكدا شیرینی تەنها 0.41 وزەی گەرمی تێدایە، ئەو كاریگەرییە بەرچاوەی نیە لەزیادكردنی كێش\nوه (چپسی په‌تاته) له‌پێكهاته‌كه‌یدا ماده‌یه‌كی تێدایه، كه هۆكاره بۆ تووشبوون به‌شێرپه‌نجه.\nزۆرخواردنی برنجی سپی مەترسی تووشبوون بە نەخۆشی شەكرە بەرزدەكاتەوە\nبەگوێرەی لێكۆڵینەوەیەكی ئەمریكی نوێ زۆرخواردنی برنجی سپی ئەگەر و مەترسی تووشبوون بە نەخۆشی شەكرە بەرزدەكاتەوە.\nلێكۆڵینەوەكە لەلایەن كی سەن، پرۆفیسۆری دەرمان لەكۆلیژی تەندروستی گشتی لەزانكۆی هارڤارد لە بۆستن، ئەنجامدراوە و لە گۆڤاری (تایم) ی ئەمریكیدا بڵاوكراوەتەوە. بەپێی لێكۆڵینەوەكە خواردنی بڕێك لە برنجی سپی بەشێوەیەكی ڕۆژانە مەترسی تووشبوون بە تایپی 2 لە نەخۆشی شەكرە بەڕێژەی لەسەدا 10 بەرزدەكاتەوە.\nپرۆفیسۆر كی سەن دەڵێت:" چەند جێگرەوەیەكی تر هەیە بۆ ئەو كەسانەی سیستمی خۆراكیان ڕۆژانە بڕێكی زۆر لە برنجی سپی لەخۆدەگرێت، ئەویش خواردنی برنجی قاوەییە لەجیاتی برنجی سپی."\nپۆلێن: بابه‌ته‌كان , زانیاری ته‌ندروستی , زانیاری گشتی , معلومات عامة\n1 – ئاوی لیمۆ لەش دەپارێزێت لەتووش بوون بەسەرما ونەخۆشی ئەنفلۆنزا ئەویش بەهۆی بوونی ڤیتامین (C) بۆ خواردنەوە و غەرغەرە کردن .\n2 – پلەی گەرمی لەش دادەبەزێنێت تێنوویەتی دەشکێنێت .\n3 – بۆری میز خاوێن دەکاتەوە و چارەسەری نەخۆشی و کەم وکورتیەکانی گورچیلە دەکات ، هەروەها بەردو ڕەملی ناو گورچیلە فرێ دەداتە دەرەوە و بەکتریای ناو بۆری میز لەناو دەبات .\n4 – چارەسەری ئێش وئازاری دەمارەکان و ڕۆماتیزم دەکات .\n5 – بەخواردنەوەی ئاوی لیمۆ چارەسەری هەستیاری پێست (الحساسیە) دەکات .\n6 – تێدەکۆشیت دژی خوێن بەربوونی (نزیف) رەحم .\n7 – سووڕی خوینی دەمارەکان بەهێز دەکات بەهۆی بوونی ماددەی (Rutin) و ڤیتامین (C) .\nتوێژینه‌وه‌یه‌ك: شووتیی لێدانی دڵ لای وه‌رزشكاران كه‌مده‌كاته‌وه\nبه‌پێی توێژینه‌وه‌یه‌كی نوێ كه له گۆڤاری خۆراكی كشتوكاڵیی‌و كیمیایی ئه‌مه‌ریكیدا بلاَوكراوه‌ته‌وه، شووتی یارمه‌تیی ده‌دات له‌نه‌مكردنه‌وه‌ی ئه‌و ماوسلكانه‌ی ئازاریان پێگه‌یشتوووه‌و لێدانی دڵیش لای وه‌رزشكاران كه‌مده‌كاته‌وه.\nتوێژینه‌وه‌كه ئه‌وه‌شی ئاشكراكردووه خواردنه‌وه‌ی شه‌ربه‌تی شوتیی به‌ر له‌ده‌ستكردن‌و به ڕاهێنانی وه‌رزشیی ده‌بێته هۆی كه‌مكردنه‌وه‌و دابه‌زاندنی لێدانه‌كانی دڵ لای وه‌رزشوانان‌و ئازاری ماسولكه‌كانیش كه‌مده‌كاته‌وه.\nپێشتریش چه‌ند توێژینه‌وه‌یه‌كی جیاواز ئاماژه‌یان به‌وه‌دابوو شووتی ته‌ندروستی دڵ به‌هێز ده‌كات، توێژینه‌وه‌یه‌كی تریش ئه‌وه‌ی ئاشكراكرد خواردنی شوووتی لای ئه‌و ژنانه‌ی كه گه‌یشتوونه‌ته ته‌مه‌نی نائومێدیی بۆته هۆی باشبووونی باری ته‌ندروستی دڵیان.\nبه پێی سه‌رچاوه زانستیه‌كان هۆكاری رشتنی فرمێسك له كاتی قاشكردنی پیازدا بۆنه‌كه‌ی نیه‌به‌ڵكو جۆره گازێكه كه له كاتی وردكردنیدا بڵاوده‌بێته‌وه\nلێكۆڵینه‌وه‌كان ده‌ریانخستوه كه پیاز جۆره چه‌وریه‌كی تێدایه و كبریت له‌خۆده‌گرێ، ئه‌وه‌ش هۆكاری بێزاركردنی چاو و لوته\nبه‌هۆی ئه‌و چه‌وریه‌شه‌وه له كاتی وردكردنی پیازدا جۆره گازێك بڵاوده‌كاته‌وه پێی ده‌وترێ (پڕۆپانسیۆلی ئه‌كسید) و لوت و چاو ده‌وروژێنێ و چالاكیان ده‌كات و فرمێسك به مرۆڤ ده‌ڕێژێ\nپۆلێن: بابه‌ته‌كان , زانیاری كشتوكاڵی , زانیاری گشتی , معلومات عامة , میووه‌كان , هل تعلم؟


چێشتخانه‌یه‌ك ته‌نها بۆ خانمان\nچێشتخانه‌یه‌ك ته‌نها بۆ خانمان\nله هه‌ولێری پایته‌ختی هه‌رێمی كوردستان چێشتخانه‌یه‌كی تایبه‌ت ته‌نها بۆ خانمان كراوه‌ته‌وه تا بتوانن دوورلە بێزارکردن و هیچ ئاستەنگێک کاتی خۆیانی تێدا بە ئاسودەیی بەسەربەرن، سه‌رجه‌م كارمه‌نده‌كانی چێشتخانەکە مێینه‌ن و رێگە بە چونەژورەوەی پیاوان نادرێت.\nهه‌واڵه‌كه ئاژانسی رۆیته‌ر بڵاویكردوه‌ته‌وه و هه‌ریه‌ك له سایته‌كانی سۆمه‌رییه نیوز و روسیا توده‌ی و سپۆتینك دووباره له‌لای خۆیانه‌وه ئاماژه‌یان پێداوه و لاپه‌ڕه‌ی مافی ژنانیش چه‌ند وێنه‌یه‌كی لێ بڵاوكردوته‌وه.\nتارا محه‌مه‌د ئیحسان كه كارگێڕیی كاری خوێندووه و خاوه‌نی چێشتخانه‌ی LUXURY TIMEه له هه‌ولێری پایته‌ختی هه‌رێمی كوردستان وتویه‌تی به‌هۆی ئه‌وه‌ی له‌كاتی كات به‌سه‌ربردن له‌گه‌ڵ هاوڕێكانی له ده‌ره‌وه بێزار ده‌كرێن و ئاسته‌نگ دێته به‌رده‌میان، بیرۆكه‌ی كردنه‌وه‌ی چێشتخانه‌یه‌كی له‌وجۆره‌ی بۆهاتووه.\nتارا ده‌ڵێت: "ئه‌گه‌ر بته‌وێت له ده‌ره‌وه‌ی ماڵه‌وه كات به‌سه‌ر به‌ریت، ئاسوده نابیت و بێزار ده‌كرێیت، چونكه هه‌موان ته‌ماشات ده‌كه‌ن، بۆیه هه‌میشه بیرم له‌وه ده‌كرده‌وه شتێكی وه‌ك ئه‌م كاره بۆ خۆم و بۆ كچانی دیكه بكه‌م تا هه‌ست به ئاسوده‌یی بكه‌ین".\nبه‌گوێره‌ی هه‌واڵه‌كه، چێشتخانه‌كه ده‌كه‌وێته مۆڵی دریم ستی و رێگه‌نادات پیاوان بچنه ناویه‌وه، هاوكات به‌دیزاینه هاوچه‌رخه‌كه‌ی و كورسییه ره‌نگاوره‌نگه‌كانی، چێشتخانه‌كه سه‌رنجی پیاوانی راكێشاوه و هه‌ندێكیان دێن ته‌ماشای ده‌كه‌ن تا بزانن ئه‌و مشتومڕه چییه كه له‌ده‌ره‌وه له‌سه‌ری ده‌كرێت.\nهه‌ربۆیه خاوه‌نی چێشتخانه‌كه ده‌ڵێت كه بیری له‌وه كردوه‌ته‌وه ئه‌گه‌ر ئه‌و بێزاركردنه به‌رده‌وام بێت، پاسه‌وان له به‌رده‌م چێشتخانه‌كه‌ی داده‌نێت.\nهه‌ر له مانگی ئازاری ئه‌مساڵدا كۆمه‌ڵێك خانمی دیكه هاونگاوێكی هاوشێوه‌یان له هه‌رێمی كوردستان ناوه و كافێیه‌كیان كرده‌وه كه هه‌زاران كتێبی تێدا بووه، هه‌نگاوه‌كه‌ش بۆ هاندانی كتێب خوێندنه‌وه بووه.\nئه‌م بابه‌ته 4773 جار خوێنراوه‌ته‌وه


خولی پلە یەکی ئیسپانیا - سپۆرتین گیخۆن vs سێڤییا - Soccer - Yariga - Results, fixtures, tables and statistics\nڕیاڵ بێتیس vs. لاس پاڵماس دێپۆرتیڤۆ لا کۆرونا vs. بارسێلۆنا ئاتلەتیک بلباو vs. ئاتلەتیکۆ مەدرید مالەگا vs. ڕایۆ ڤایۆکانۆ ڤالێنسیا vs. ئێیبار سپۆرتین گیخۆن vs. سێڤییا ڕیاڵ مەدرید vs. ڤییاڕیاڵ ڕیاڵ سۆسیداد vs. گێتافی گرانادا vs. لێڤانتی لاس پاڵماس vs. ئێسپانیۆل\nسپۆرتین گیخۆن vs سێڤییا 2-1\n8' ئیبۆرا (G)\nگ.گریچۆویاک (OG) 22'\nئیسما لۆپێز (G) 90'+1 (دروستکرا لە لایەن: R. Aït-Atmane)\n'45+1 بۆ ت. کۆلۆدزیزاک\n'73 بۆ ئێڤێر بانێگا\n'65 بۆ س. نزۆنزی\n'66 بۆ D. N'Di\n'82 بۆ R. Aït-Atmane\n'45+1 بۆ عادیل ڕامی\n'66 بۆ Carlos Carmona\n'73 بۆ ئیبۆرا\n'75 بۆ Jony\n'82 بۆ ئا.خەلیلۆڤیچ\n1 Pichu Cuéllar گ 53'\n11 Lora 80'\n18 ئیسما لۆپێز 90+1'\n20 A. Sanabria\n4 گ.گریچۆویاک 22'\n8 ئیبۆرا 8'\n14 S. Cristóforo 61'\n13 گارسیا کابرێرا گ\n16 Carlos Castro بۆ Jony 75'\n24 R. Aït-Atmane بۆ ئا.خەلیلۆڤیچ 82'\n33 D. N'Di بۆ Carlos Carmona 66'\n5 ت. کۆلۆدزیزاک بۆ عادیل ڕامی 45+1'\n15 س. نزۆنزی بۆ S. Cristóforo 65'\n19 ئێڤێر بانێگا بۆ ئیبۆرا 73'\n15/01/19 CDR ڤالێنسیا 3 - 0 سپۆرتین گیخۆن بینینی ڕووداوەکان زانیاری زیاتر لەسەر ئەم یارییە\n17/02/19 SED لاس پاڵماس 20 : 30 سپۆرتین گیخۆن زانیاری زیاتر لەسەر ئەم یارییە\n10/03/19 SED سپۆرتین گیخۆن - ئاڵمێریا زانیاری زیاتر لەسەر ئەم یارییە


لاهور شێخ جەنگی بۆ ئەمریكاو هاوپەیمانان: پێویستە (هەسەدە) بپارێزرێت – تۆڕی میدیایی خەڵک\nلاهور شێخ جەنگی بۆ ئەمریكاو هاوپەیمانان: پێویستە (هەسەدە) بپارێزرێت\n2019/10/07 - 10:57 PM\nلاهور شێخ جەنگی، لێپرسراوی ئاژانسی پاراستن و زانیاری / زانیاری لە جریوەیەكدا لە تۆڕی كۆمەڵایەتی تویتەر، هەڵوێستی خۆی لەبارەی كشانەوەی هێزە سەربازییەكانی ئەمریكا لە باكوور و ڕۆژهەڵاتی سوریا ڕاگەیاند و دەڵێت:”ئەو بڕیارەی ئەمریكا دەبێتەهۆی دروستبوونی ناسەقامگیری و توندوتیژییەكی چاوەڕوان نەكراو لە ناوچەكەدا”.\nلاهور شێخ جەنگی ئاماژەی بەوەشداوە: بڕیاری ئەمریكا بۆ كشانەوەی هێزە سەربازییەكانی ئەمریكا لە باكوور و ڕۆژهەڵاتی سوریا و ڕێگەدان بۆ پێشڕەویكردنی توركیا دەبێتە هۆی دروستبوونی ناسەقامگیری و توندوتیژییەكی چاوەڕوان نەكراو كە كاریگەریی بۆ سەر عیراقیش دەبێت.\nلاهور شێخ جەنگی ڕوونیشیكردووەتەوە، هێزەكانی سوریای دیموكرات (هەسەدە) هاوبەشێكی پشت پێ بەستراوی ئەمریكا و هاوپەیمانان بووە لە شەڕی دژی داعش و قوربانییەكی زۆری داوە، بۆیە پێویستە ئەو هێزانە بپارێزرێن.\nئەمریكاتویتەرجریوەسورياعيراقلاهور شێخ جەنگیهەسەدەهێزەكانی سوریای دیموكراتهێزەكانی هاوپەیمانان\n“كار بۆ تێكدانی سەقامگیری عیراق دەكرێت”


هواوەی نوێکاری EMUI 9.1 ڕەوانەی مۆبایلی Huawei Mate 20X کرد – کەی ئای تی ئێن\nهەواڵ 28, حوزه‌یران 2019\nهەروەک کۆمپانیای هواوەی بەڵێنیدابوو لە ماوەی ڕابردوودا نوێکاری EMUI 9.1 بۆ مۆبایلی Mate 20X بەردەستکرد. نوێکارییەکە وەک ئاشکرایە بنیادنراوە لەسەر سیستمی ئەندرۆید پای 9.0 و قەبارەکەشی نزیکی 4 گێگابایت دەبێت.\nلە نوێکاری ئەم جارەدا مۆبایلەکە کۆمەڵێک تایبەتمەندی نوێی وەک دۆخی تۆمارکردنی مانگ و تایبەتمەندی GPU Turbo 3.0 بۆ باشتر کارکردنی یارییەکان لەسەر ئامێرەکە زیاد کراون، لەگەڵ ئەوەشدا نوێکارییەکە هەڵدەستێت بە گۆڕینی سیستمی پەڕگەکان بۆ EROFS ئەمەش بێگومان کاریگەرییەکی باشی دەبێت لەسەر ئامێرەکە و خێراتری دەکات.\nنوێکارییەکە لە ئێستادا بەردەستە بۆ بەکارهێنەران و پاش ماوەیەکی کەم بۆ سەرجەم بەکارهێنەرانی Mate 20X بەردەست دەکرێت، بەڵام بە هەر هۆکارێک بێت ئەگەر نوێکارییەکەت پێنەگەیشتووە ئەوا دەتوانیت لە ڕێگای داخڵ بوون لە ئەپی HiCare پاشان چوونە نێو لیستی نوێکارییەکان ڕاستەوخۆ نوێکارییەکە ڕابکێشیت بە شێوەی دەستی.\nتاگەکان Huawei Mate 20X


لە ١٥ ی شوباتەوە، ساتی دەرچوونی بڕیاری دادگای فیدراڵی عێراق لەبارەی پرۆسەی نەوتی هەرێمەوە کە یاسای نەوت و گازی هەرێم بە نا دەستوری ناوزەد دەکات و، داوای رادەستکردنی نەوتی هەرێم دەکات، هیچ کاتێک هێندەی ئەم ماوەیە، هەرێم نەکەوتۆتە بەردەم هەڕەشەی وا گەورەوە کە پێشبینی نەمانی تەواوی لێدەکرێت.\nدەرچوونی ئەو بڕیارە خۆی لە خۆیدا هەڕەشە نییە بۆ لە ناوچوونی هەرێم، بەڵکو هەڵوێست و مامەڵەی پارتی بە پلەی یەکەم و یەکێتی و گۆڕان بە پلەی دووەم کە پاشکۆیەتی بۆ سیاسەتی پارتی دەکەن لە مەڕ ئەم بڕیارەی دادگای فیدراڵی هەڕەشەن لەسەر ئایندەی سیاسی هەرێم وەک قەوارەیەکی سیاسی و ئیداری کە لە دوای ساڵی ١٩٩١ ەوە دامەزراوە.\nئەو بانگەشەیەی پارتی دژی بڕیارەکەی دادگای فیدراڵی دەیکات کە هەڕەشەیە لەسەر سیستەمی فیدراڵی و دروستکردنی فۆبیایەک کە گەر ئەم بڕیارە جێبەجێبکرێت، هەرێم هەڵدەوەشێتەوە، درۆیەکی گەورەیە، چونکە پێش گرتنەبەری سیاسەتی ئابوری سەربەخۆ لە ٢٠١٤دا و، بە دیاریکراوی دۆخی هەرێم لەدوای رووخانی سەدامەوە لە ساڵی ٢٠٠٣ دا تا ٢٠١٤ کە سیاسەتی ئابوری سەربەخۆی لە ئارادا نەبوو، باری ئابوری زۆر باشبووە و، لە رووی سیاسیشەوە قەوارەی هەرێم لە ئێستا زۆر بەهێزتربووە و، لە ناوچە جێناکۆکەکانیش کورد زۆر لە ئێستا باڵادەستربووە.\nلە دوای ساڵی ٢٠١٢ کە داوایی یاسایی لەسەر نەوتی هەرێم تۆمار کراوە تا رۆژی ١٥ ی شوباتی ٢٠٢٢، رۆژی دەرچوونی بڕیاری رادەستکردنی پرۆسەی نەوتی هەرێم بە حکومەتی ناوەندی، دەرفەتێکی زۆر لە ئارادابووە کە هەرێم چارەسەری ئەم کێشەیە لەگەڵ بەغدادا بکات، بەڵام گەر هۆکارێکی بگەڕێتەوە بۆ دەرنەچوونی یاسای نەوت و غاز لە پەرلەمانی عێراق، ئەمە هەرگیز پاساو نییە بۆ ئەوەی کە هەرێم بە جدی نەچووە بەدەم ئەم داوایەوە، هۆکارێکی ئەگەر رێزنەگرتن لە کات بێت لەلایەن دەسەڵاتدارانی هەرێمەوە، کە وەک کەلتوری لێهاتووە، هۆکاری سەرەکی نەچوون بە دەم ئەم داوایەوە و چارەسەرنەکردنی، زۆر بەراشکاوی نەبوونی شەفافەیەتە لە پرۆسەی نەوتی هەرێمدا، کە هەر ئەم هۆکارەشە لە ئایندەدا تەحەکوم بە سیاسەتی هەرێمەوە دەکات و دەبێتە هەڕەشە لەسەر مانەوەی.\nلە دوای دەرچووی بڕیارەکەی دادگای فیدراڵیەوە، ئەوەی لە سیاسەتی سەرۆکایەتی حکومەت و سەرکردەکانی پارتی و بە موبارەکەی یەکێتی و گۆڕان بەدیدەکرێت، ئامادەنین بڕیارەکەی دادگای فیدراڵی جێبەجێبکەن، هۆکاری سەرەکی ئەم پرسەش نەبوونی شەفافیەتە لە پرۆسەی نەوتی هەرێمدا، گەر ئەمە هۆکارەکە نییە چەند ساڵە بە ئێستاشەوە، کێ رێگرە لەوەی حکومەتی هەرێم تێکڕای پرۆسەی نەوتی هەرێم و داهاتی بەرێتە پەرلەمانی کوردستان و شەفافبێت لەبەردەم نوێنەرانی خەڵکی کوردستان، کێ رێگربووە لە جێبەجێکردنی یاسای ژمارە (٢) ی ساڵی ٢٠١٥ ی پەرلەمانی کوردستان تایبەت بە سندوقی کوردستان بۆ داهاتە نەوتی و گازیەکانی کوردستان؟ کێ رێگربووە کە دەزگا چاودێرییەکانی هەرێم وردبینی لە پرۆسەی نەوت و گازی هەرێمدا بکەن؟\nکرۆکی رەتکردنەوەی حکومەتی هەرێم بۆ بڕیارەکەی دادگای فیدراڵی نەپرسی نەتەوەییە و نە هەڕەشەیە لەسەر قەوارەی هەرێم، بەڵکو نەبوونی شەفافیەت کە زیاتر لە دە ساڵە بۆتە مایەی ماڵوێرانی بۆ خەڵکی کوردستان و، دۆزی گەلی کوردی لە پرسی نەتەوەو نیشتمانەوە وەرچەرخاندووە بۆ بەرمیلێک نەوت.\nبڕیاری دادگایی فیدراڵی عێراق، دانانی خاڵە لەسەری دێڕ و چیتر زەمەن لەبەردەم دەسەڵاتدارانی هەرێمدا نەماوە نە بۆ پشتگوێخستن و نە بۆ مانۆری سیاسی، هەر بۆیە چەند بژاردەیەک لەبەردەم دەسەڵاتدارانی پارتی و سەرۆکی حوکمەتەکەیدایە، کە یەکێکیان هێنانی سەرجەم دۆسیەی نەوتە بۆ بەردەم پەرلەمانی کوردستان و رای گشتی هەرێم، بۆ ئەوەی گەر شەفافن ئەوا خەڵکی کوردستان بەرگریان لێبکات ونوێنەرانی خەڵکی کورستان بڕیار لەسەر شێوازی گفتوگۆ لەگەڵ بەغدادا بدات، کە دیارە پارتی ئەم کارە ناکات، چونکە دەرفەتێکی زۆر لە ئارادابووە لە چەند ساڵی رابردوودا ئەم هەنگاوە بنێت!.\nگەر دەسەڵاتدارانی پارتی هیوای زۆر هەڵچنن کە ئەو پەیوەندیەی لەگەڵ ئەمەریکا و رۆژئاوادا هەیانە، فریایان دەکەوێت و لەم تەڵزگە گەورەیە لەگەڵ بەغدادا رزگاریان دەکات، خۆ ئەم کێشەیە لە ٢٠١٢ ەوە هەیە چەندجاریش لەگەڵ نوێنەرانی ئەو وڵاتانەدا باس کراوە، بەڵام هیچ ئەنجامێکی نەبووە.\nبژاردەیەکی تری بەردەم هەرێم کە بژاردەیەکی مەترسیدارە، بژاردەی " سەری مارەکەیە " کە تورکیایە و، راکێشانی ئەو وڵاتەیە بۆ ناو کێشەکە و پشتبەستنی پارتییە پێی وەک رزگارکەرێک لەم تەڵزگەیە، لە کاتێکدا کە ئەو وڵاتە خۆی بەشێکە لە ناشەفافەیەتی نەوتی هەرێم.\nلە گرتبەری بژاردەیەکی لەو شێوەیەدا کە گریمانەیەکی بەهێزە، هەرێم رووبەڕوودەکاتەوە لەگەڵ بەغداو بەرامبەر شیعەی عێراق بەتایبەتی وەلائییەکانی شیعە، تا دەگاتە بە ئێران کە هەر شێوە دەستوەردانێکی راستەوخۆی تورکیا رەتدەکەنەوە.\nگرتنەبەری بژاردەیەکی لەو شێوەیە لەلایەن پارتیەوە، هەرێمی کوردستان رووبەڕووی هەڕەشەیەکی تەواو جدی دەکاتەوە، بژاردەیەک لەو شێوەیە نەک بە تەنها مەترسی هەڵوەشانەوەو دابەشبوونی هەرێمی لێدەکرێت بۆ دوو کانتۆنی تورکی و ئێرانی، بەڵکو مەترسی هەڵگیرسانی ناکۆکیەکی توندی تورکی و ئێرانیشی لێدەکرێت کە رەنگە ببێتە مایەی شەڕ و، سوتەمەنیەکەشی خەڵک و خاکی هەرێم بێت، بۆیە بژاردەی "سەری مارەکە" زۆر مەترسیدارە.